title: Anton Kustaa Attila

text: Tehdasta laajennettiin niin että se oli 1910-luvun alussa jo Suomen suurin. Tehtaan myynti oli vuonna 1912 kaksi miljoonaa markkaa. Vuonna 1909 ostettiin vielä pohjanahkaa valmistanut Tampereen Hienonahkatehdas jonka tuotanto meni nyt kokonaan Attilan kenkätehtaan käyttöön. Vuonna 1912 yhtiö osti kuusi tonttia uutta tehdasrakennusta varten. Uusi viisikerroksinen tehdas valmistui vuonna 1915.


title: Anton Kustaa Attila

text: Anton Kustaa Attila kuoli elokuussa 1915 umpisuolentulehduksen ja keuhkopussintulehduksen seurauksena. Hänet on haudattu Tampereen Kalevankankaan hautausmaalle. Hautakivessä olevan muotokuvareliefin on tehnyt kuvanveistäjä Alpo Sailo.


title: Anton Kustaa Attila

text: Edward Rentosta tuli Attilan kenkätehtaan pääomistaja ja toimitusjohtaja 1920-luvulla. Edward Renton kuoltua 1927 Attilan tehtaan johtoon tuli hänen poikansa Kalle Edvard Rentto. Kenkätehtailija Emil Aaltonen osti Attilan tehtaan 1931 mutta Edward Renton pojat jatkoivat edelleen tehtaan palveluksessa ja niinpä toinen poika Onni K. Rentto oli Attilan kenkätehtaan teknillisenä johtajana 1932–1938 ja Kalle Rentto jatkoi Attilan toimitusjohtajana samoin vuoteen 1938 saakka.


title: Anton Kustaa Attila

text: 1930-luvun alussa lamakauden aiheuttama vuotien ja nahkojen sekä kenkien hintojen lasku vaikeutti Attila osakeyhtiön toimintaa niin että yhtiön omistama nahkatehdas myytiin tehtailija Oskari Vaaralle toukokuussa 1933. Osakeyhtiö Attila yhdistettiin Aaltosen Kenkätehdas Oy:hyn vuonna 1940.


Luettelo Taivassalon julkisista taideteoksista ja muistomerkeistä sisältää Taivassalon kunnassa olevat pysyvät patsaat, muistomerkit ja muistolaatat.


title: Lempäälä-Seura

text:
Lempäälä-Seura on kotiseutuyhdistys, joka vaalii kotiseutuhenkeä Lempäälässä. Sen erityisiä tehtäviä ovat:
kotiseudun kehittäminen paikallisten erityispiirteiden pohjalta, elinympäristön laadun parantaminen ja viihtyvyyden lisääminen, kotiseututietouden lisääminen, kotiseutuhengen ylläpitäminen ja omatoimisuuden voimistaminen sekä kotiseudun kulttuurin vaaliminen ja edistäminen. Seuran puheenjohtaja on Pekka Mäenpää.


title: Lempäälä-Seura

text: Seuran käytännön toimia ovat muun muassa Lempäälä-aiheisten kirjojen ja muiden painotuotteiden julkaiseminen, museotoiminnan harjoittaminen ja paikallisen kotiseutuarkiston tukeminen.


title: Lempäälä-Seura

text: Seura on Kotiseutuliiton jäsen.


title: Lempäälä-Seura

text: Kuokkalan museoraitti on museoalue, jonka omistavat yhdessä Lempäälän kunta ja Lempäälä-Seura,


title: Nick Jensen

text: Nick Jensen (s. 21. syyskuuta 1990 Saint Paul, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue Detroit Red Wingsissa. "The Sports Forecaster" -sivuston mukaan hän on nopea, kiekollinen puolustaja, joka on hyvä omassa päässä, mutta myös kohtalaisen hyvä hyökkäyssuuntaan. Jensen ei ole kuitenkaan kovin isokokoinen. Hän laukoo oikealta.


title: Nick Jensen

text: Jensen kävi high schoolia Rogers High Schoolissa. Green Bay Gamblers varasi hänet 70. pelaajana USHL:n varaustilaisuudessa 2007. Jensen siirtyi joukkueeseen kaudeksi 2008–2009, jolloin hän voitti koko liigan tehotilaston lukemalla +34. Detroit Red Wings varasi Jensenin viidennellä kierroksella 150. pelaajana . Kaudella 2009–2010 hän voitti USHL:n puolustajien tehotilaston lukemalla +36. Jensen pelasi kauden aikana myös liigan tähdistöottelussa. Hän voitti kauden päätteeksi Clark Cupin.


title: Nick Jensen

text: Vuosina 2010–2013 Jensen kävi St. Cloud State Universityn yliopistoa. "Freshman -vuotenaan" 2010–2011 hän oli joukkueensa tehokkain puolustaja tehoilla 5+18=23. "Sophomore -vuotenaan" 2011–2012 Jensen oli St. Cloudin paras syöttäjä, kolmanneksi paras pistemies ja tehokkain puolustaja tehoilla 6+26=32. Hänet valittiin kauden päätteeksi WCHA:n kolmanteen tähdistökentälliseen ja akateemiseen tähdistökentälliseen. "Junior -vuotenaan" 2012–2013 Jensen nousi St. Cloudin varakapteeniksi. Hän oli joukkueensa tehokkain puolustaja tehoilla 4+27=31. Jensen valittiin kauden päätteeksi WCHA:n parhaaksi puolustavaksi pelaajaksi, ensimmäiseen tähdistökentälliseen ja akateemiseen tähdistökentälliseen.


title: Nick Jensen

text: Toukokuussa 2013 Jensen teki kaksivuotisen tulokassopimuksen Detroit Red Wingsin kanssa. Hän pelasi kauden 2013–2014 suurimmaksi osaksi AHL-joukkue Grand Rapids Griffinsin vahvuudessa, jossa tulokaskausi toi 45 runkosarjaottelussa yhdeksän syöttöpistettä ja kymmenessä playoff-ottelussa yhden syöttöpisteen. Jensen pelasi kauden aikana myös kolme ottelua ECHL-joukkue Toledo Walleyessa. Kauden 2014–2015 hän pelasi kokonaan Griffinsissa. Jensen jakoi joukkueen sisäisen tehotilaston voiton Tomáš Nosekin kanssa lukemalla +30, jolla hän jakoi myös koko AHL:n puolustajien tehotilaston voiton Rockford IceHogsin Stephen Johnsin kanssa. Heinäkuussa 2015 Jensen teki kaksivuotisen jatkosopimuksen Red Wingsin kanssa.


title: Nick Jensen

text: Jensen aloitti kauden 2016–2017 Grand Rapids Griffinsin AHL-joukkueessa, mutta 27 siellä pelatun ottelun jälkeen hänet nostettiin Red Wingsin NHL-joukkueen vahvuuteen, kun Aleksei Martšenko oli loukkaantunut. Jenseniä ei tämän jälkeen lähetetty enää farmiin. Hän teki NHL-debyyttinsä seuraavana päivänä 20. joulukuuta 2016 vieraissa Tampa Bay Lightningia vastaan. Jensen sai ottelussa jääaikaa 15.33 minuuttia ja hän sai myös syöttöpisteen Anthony Manthan tekemään maaliin. NHL-uransa avausmaalin Jensen teki 31. tammikuuta 2017 New Jersey Devilsia vastaan. Hänet valittiin ottelun kakkostähdeksi. Jensen teki kauden aikana NHL:ssä kaikkiaan 49 runkosarjaottelussa tehot 4+9=13. Helmikuussa 2017 hän teki Red Wingsin kanssa kaksivuotisen ja yksisuuntaisen jatkosopimuksen.


title: Nick Jensen

text: Jensen pelasi alle 19-vuotiaiden World Junior A Challengessa vuonna 2009, jolloin hän voitti kultaa. Hänellä on MM-pronssia vuodelta 2018.


title: Nick Jensen

text: Jensenin isä Jeff pelasi omalla urallaan Lake Superior State Universityn yliopistojoukkueessa ja Australiassa. Hänellä oli Colorado Rockiesin NHL-varaus vuodelta . Nickin setä Steve Jensen pelasi omalla urallaan yli 400 NHL-ottelua sekä kuudet arvokisat. Nickin puolustajana pelannut serkku Paul Jensen edusti Yhdysvaltoja Innsbruckin olympiakisoissa 1976 ja hänen poikansa Joe Jensen pelasi hyökkääjänä kuusi NHL-ottelua Carolina Hurricanesissa kaudella 2007–2008. Nickin serkku ja Paulin veli David Jensen pelasi omalla urallaan puolustajana 18 NHL-ottelua Minnesota North Starsissa sekä kahdet arvokisat.


Luettelo Vehmaan julkisista taideteoksista ja muistomerkeistä sisältää Vehmaan kunnassa olevat pysyvät patsaat, muistomerkit ja muistolaatat.


title: Sosiaalireformismi

text: Sosiaalireformismi on reformismin alalaji, jonka mukaan valtio vahvistuu heikompien oloja parantamalla. Sen tavoittelemat konkreettiset muutokset ovat olleet vahvasti aikaan ja paikkaan sidottuja. Uudistuksilla pyritään yhteiskunnallisiin, sivistyksellisiin ja sosiaalisiin parannuksiin, eli yhteiskunnan sosiaalisten epäkohtien poistamiseen.


title: Sosiaalireformismi

text: Sosiaalisilla uudistuksilla on vaikutusta kulttuuriin, sillä ne edellyttävät sekä aiheuttavat myös kulttuurisia muutoksia.


title: Riippumatto (kappale)

text: Riippumatto on Mikael Gabrielin kappale ja single, joka julkaistiin 7. kesäkuuta 2017 levymerkillä Universal Music.


title: Riippumatto (kappale)

text: Kappale on yksi Mikael Gabrielin suosituimmista kappaleista, ja sitä on kuunneltu Spotifyssä vuoden 2017 loppuun mennessä noin kuusi miljoonaa kertaa.


title: Riippumatto (kappale)

text: Kappaleen musiikkivideo julkaistiin 21. kesäkuuta 2017, ja se on kerännyt yli 4 miljoonaa katselukertaa.


title: Magnitudi (seismologia)

text: Magnitudi on tapa mitata maanjäristyksen tai seismisen tapauksen suuruutta ja sen voimakkuutta itse maanjäristysaaltojen lähteessä. Magnitudilukemat ovat objektiivisia asteikoita, eli ne eivät riipu havaintopisteen sijainnista tai havaitsijasta.


title: Magnitudi (seismologia)

text: Magnitudiasteikot perustuvat laitehavaintoihin ja seismogrammilla näkyviin maanjäristysaaltojen rekisteröinteihin. Magnitudia käytetään erityisesti maanjäristysten keskinäiseen vertailuun sekä tilastolliseen analyysiin, sillä magnitudilla on yhteys vapautuvan seismisen energian määrään.


title: Magnitudi (seismologia)

text: Magnitudi-käsitteen loi 1935 yhdysvaltalainen Charles Richter seismologi Harry O. Woodin aloitteesta tutkiessaan Etelä-Kalifornian matalia alueellisia maanjäristyksiä. Saksalais-amerikkalainen seismologi Beno Gutenberg laajensi asteikkoa yhteistyössä Richterin kanssa kattamaan myös kaukana sattuneet tapaukset. Kaikki nykyaikaiset magnitudiasteikot kalibroidaan vastaamaan "Richterin–Gutenbergin magnitudia" lukemien keskivaiheilla.


title: Magnitudi (seismologia)

text: Magnitudia ei saa sekoittaa intensiteettiin. Makroseisminen intensiteetti kuvaa maanjäristyksen vaikutusten voimakkuutta, ja se on yhteenveto tietyssä paikassa tehdyistä havainnoista maanjäristyksen vaikutuksista rakennettuun ympäristöön ja elollisiin olentoihin. Intensiteettiä kuvataan muun muassa Rossi–Forelin ja Mercallin asteikoilla.


title: Magnitudi (seismologia)

text: Magnitudi on dimensioton suure eli sillä ei ole yksikköä. Sitä mitataan avoimilla asteikoilla, joilla ei teoriassa ole suurinta eikä pienintä arvoa. Käytännössä mittaustarkkuus sekä Maapallon äärellinen koko asettavat seismisten tapausten minimi- ja maksimikoon.


title: Magnitudi (seismologia)

text:
Magnitudi ilmoitetaan yleensä yhden desimaalin tarkkuudella mahdollisine virherajoineen. Voimakkain koskaan mitattu maanjäristys oli vuoden 1960 Suuri Chilen maanjäristys, jonka magnitudi (M) oli 9,4–9,6. Pienimmät havaitut magnitudit ovat negatiivisia.
Magnitudiasteikkoja on useita, ja eri asteikoilla saadaan yleensä hieman toisistaan poikkeavia arvoja. Asteikot ovat tyypillisesti logaritmisia, jolloin yhden asteen nousu tarkoittaa lukeman kymmenkertaistumista seismogrammilla. Seismogrammilta mitattavia suureita ovat yleensä aika, suunta, amplitudi, taajuus, spektritaso ja kesto.


title: Magnitudi (seismologia)

text: Käytetyimpiä asteikkoja ovat paikallisen magnitudin (M) asteikot lähijäristyksille (ks. Richterin asteikko) sekä pinta-aaltomagnitudi (M) ja perusaaltomagnitudi (m) kaukana sattuneille järistyksille. Isoimmille maanjäristyksille käytetään momenttimagnitudia (M), joka kuvaa siirroksen liu'un tekemän työn voimakkuutta.


title: Magnitudi (seismologia)

text: Vuodesta 2005 lähtien International Association of Seismology and Physics of the Earth's Interior (IASPEI) on standardoinut tärkeimmät magnitudiasteikot, M, M, mb, mB ja mb.


title: Menai Bridgen rautatieasema

text: Menai Bridgen rautatieasema oli rautatieasema Bangorin kaupungissa nykyisen Gwyneddin alueella, Walesissa. Se sijaitsi North Wales Coast Linen varrella kohdassa, jossa Bangor and Carnarvon Railway erkani siitä. Nimensä mukaisesti se sijaitsi lähellä Menainsalmen ylittävää Menain riippusiltaa.


title: Menai Bridgen rautatieasema

text: Menai Bridgen aseman avasi Chester and Holyhead Railway 1. lokakuuta 1858. Se korvasi hieman lännempänä sijainneen Britannia Bridgen rautatieaseman, joka suljettiin samana päivänä.


title: Menai Bridgen rautatieasema

text: Asema sijaitsi juuri ratojen erkanemiskohdassa. Siellä oli neljä laituria: kaksi reunoilla ja kaksipuolinen laiturisaareke keskellä. Kolmikerroksinen H-kirjaimen muotoinen asemarakennus sijaitsi raiteiden eteläpuolella. Laitureiden itäpuolella oli jalankulkutunneli, jota pitkin pääsi laiturisaarekkeelle ja raiteiden ali. Saareke oli kapeahko, koska ratojen risteys oli lähellä, ja niinpä siellä oli tilaa vain yksinkertaiselle puiselle katokselle. Aseman itäpuolella oli opastinrakennus, kaksi sivuraidetta tavaraliikenteelle ja varastorakennus. Länsipuolella linjojen välissä oli niin ikään ratapiha.


title: Menai Bridgen rautatieasema

text: Koska Menai Bridge oli vaihtoasema kahden linjan välillä, se pysyi suhteellisen vilkkaana, ja liikennemäärät nousivat taas entiselleen myös ensimmäisen maailmansodan jälkeen. Liikenne pysyi vilkkaana vielä 1960-luvullakin, mutta siitä huolimatta asemaa ehdotettiin suljettavaksi vuoden 1963 Beechingin leikkausten ensimmäisessä raportissa. Raportti johti monien Menai Bridgen asemalla pysähtyneiden vuorojen lakkauttamiseen, ja lopulta myös se suljettiin 14. helmikuuta 1966. Tavaraliikenteen käytössä se pysyi 4. maaliskuuta 1968 asti.


title: Menai Bridgen rautatieasema

text: Laiturit purettiin pian aseman sulkemisen jälkeen. Asemarakennus sen sijaan purettiin vasta 1980-luvulla, jolloin sen tilalle rakennettiin päiväkoti. Ratapihojen alueelle rakennettiin teollisuusrakennuksia. Ainoa Menai Bridgen asemasta jäänyt merkki on alikulkutunneli, joka oli vielä ainakin syyskuussa 2012 entisellään.


title: Ihmisten kansallinen kokous (Ghana)

text: Ihmisten kansallinen kokous (People's National Convention (PNC)) on ghanalainen sosialistinen puolue, joka ajaa Kwame Nkrumahin ajatteluun pohjautuvaa politiikkaa. Puolue on perustettu 27. heinäkuuta 1992. Puheenjohtajana toimii Bernard Mornah.


title: Ihmisten kansallinen kokous (Ghana)

text: Ghanan presidentti Hilla Limann syrjäytettiin vallankaappauksessa vuonna 1981. Sotilashallinto kielsi puolueet. Vuonna 1992 sotilashallinto salli jälleen puolueet, jolloin Limann perusti Ihmisten kansallisen kokouksen (PNC). Hän johti PNC:tä neljä vuotta.


title: Ihmisten kansallinen kokous (Ghana)

text: PNC on osallistunut kaikkiin kansallisiin vaaleihin lukuun ottamatta puolueen perustamisvuotta 1992, jolloin se boikotoi muiden oppositiopuolueiden tavoin parlamenttivaaleja.


title: Uladzimir H’vaštšynski

text: Uladzimir Aljaksandravitš H’vaštšynski (, łacinkaksi "Uładzimir Alaksandravič Chvaščynski" (), , s. 10. toukokuuta 1990 Bobruisk, Valko-Venäjän SNT, Neuvostoliitto, nykyinen Babruisk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo Minskiä ja on pelipaikaltaan hyökkääjä.


title: Ville Pohjonen

text: Ville Sakari Pohjonen (s. 5. maaliskuuta 1959 Paimio) on suomalainen päätoimittaja.


title: Ville Pohjonen

text: Ville Pohjonen syntyi maalari Tenho Pohjosen ja Senni Pohjosen perheeseen. Hänen puolisonsa on Heli Törmänen. Pohjonen tuli ylioppilaaksi 1978. "Kunnallislehden" toimittaja hän oli 1980–1983, toimitussihteeri 1983–1985 ja päätoimittaja 1985–1991. "Kaarina" -lehdessä hän työskenteli päätoimittajana 1986–1994 ja toimitusjohtajana 1990–1990 ja sitten "Loimaan Lehden" päätoimittajana 1995–2000. "Kouvolan Sanomien" päätoimittajaksi hän siirtyi vuonna 2000. Takaisin Varsinais-Suomeen Pohjonen muutti vuonna 2011, kun hänestä tuli "Salon Seudun Sanomien" pätoimittaja. Pohjonen toimi Julkisen sanan neuvoston jäsenenä 2006–2009 ja neuvoston ensimmäisenä varapuheenjohtajana 2008–2009.


title: Dion DiMucci

text: Dion Francis DiMucci (s. 18. heinäkuuta 1939 Bronx, New York), taiteilijanimeltään Dion, on yhdysvaltalainen laulaja-lauluntekijä. Hän oli suosittu teini-idoli 1950-luvun lopulla ja 1960-luvun alussa. Vuosikymmenen lopulla hän alkoi levyttää folkrockia. Hän esiintyy ja levyttää edelleen.


title: Dion DiMucci

text: Amerikanitalialainen Dion julkaisi ensimmäisen singlensä 1950-luvun lopulla The Timberlanes -yhtyeen laulusolistina. Sen jälkeen hän alkoi laulaa yhtyeessä Dion and the Belmonts, joka esitti doo-wopia. Yhtyeen ensimmäinen top-40-hittisingle oli ”I Wonder Why” (1958), ensimmäinen top-10-hitti ”A Teenager in Love” (1959), ja suurin menestyssingle ”Where or When” (1960).


title: Dion DiMucci

text: Dion siirtyi soolouralle vuonna 1960 ja siirtyi doo-wopista enemmän R&B/pop-tyyliseen musiikkiin. Vuodesta 1963 alkaen hän levytti Columbialle. Dionin menestyshittejä 1960-luvun alussa olivat ”The Wanderer”, ”Runaround Sue”, ”Lovers Who Wander”, ”Ruby Baby” ja ”Donna the Prima Donna”. Hänen teini-idolin suosionsa kääntyi kuitenkin laskuun brittipopin tulon myötä.


title: Dion DiMucci

text: 1960-luvun puolivälissä Dion kärsi heroiiniriippuvuudesta, ja hän ei juurikaan esiintynyt tai levyttänyt viiteen vuoteen. Hän teki paluun vuonna 1968 ja alkoi levyttää folkrockia, kuten menestyssinglen ”Abraham, Martin and John”. Hänen aiempaa aikuismaisemmat albuminsa saivat hyviä arvosteluja mutta myivät entisiin verrattuna vaatimattomasti. Vuonna 1972 Dion soitti lyhyen aikaa jälleen Belmontsin kanssa. Sen jälkeen hän teki yhden albumin tuottaja Phil Spectorin kanssa. Hän levytti seuraavina vuosina myös kristillistä musiikkia mutta ilman suurta kaupallista menestystä. Hän on levyttänyt myös bluesia. Dion on jatkanut levyttämistä ja konsertoimista 2010-luvulle saakka.


title: Dion DiMucci

text: Dion nimettiin Rock and Roll Hall of Fameen vuonna 1989. Dionin kappale ”Runaround Sue” äänestettiin vuonna 2002 Grammy Hall of Fameen.


title: Jorma Pokkinen

text: Jorma Antero Pokkinen (s. 17. heinäkuuta 1951 Helsinki) on suomalainen toimittaja, joka työskenteli pitkään "Aamulehdessä", viimeksi lehden uutispäätoimittajana.


title: Jorma Pokkinen

text: Jorma Pokkinen syntyi veturinkuljettaja Veikko Pokkisen ja Aino Nysténin perheeseen. Hänen puolisonsa vuodesta 1973 on Riitta Toivanen. Pokkinen tuli ylioppilaaksi 1970 ja opiskeli Tampereen yliopistossa. "Uuden Suomen" aluetoimittaja hän oli 1971–1972 ja alueryhmän esimies 1972–1974. "Aamulehdessä" Pokkinen oli apulaisuutispäällikkö 1974–1981, uutispäällikkö 1986–1993, linjajohtaja 1993–1998, toimituspäällikkö 1998–2000 ja uutispäätoimittaja vuodesta 2000. Eläkkeelle Pokkinen jäi vuoden 2016 alussa. MTV:n uutispäällikkönä Pokkinen toimi 1981–1986.


title: Jorma Pokkinen

text: Pokkinen on sotilasarvoltaan sotilasmestari (1996). Hän on saavuttanut koripallovalmentajana junioreiden SM-kultaa, -hopeaa ja -pronssia. Suomen koripallon nuorten maajoukkueiden joukkueenjohtajana hän toimi EM-kisoissa vuosina 1983–1986. Poikkinen on ollut Suomen koripalloliiton liittohallituksen ja -valtuuston jäsen.


title: Big Joe Turner

text: Joseph Vernon ”Big Joe” Turner (18. toukokuuta 1911 Kansas City, Missouri – 24. marraskuuta 1985 Inglewood, Kalifornia) oli yhdysvaltalainen laulaja. Turner oli bluesin historian merkittävimpiä laulajia ja jump bluesin pioneeri, joka menestyi myös 1950-luvulla rock and rollin esittäjänä. Turner tunnettiin suuresta koostaan ja voimakkaasta äänestään.


title: Big Joe Turner

text: Turner aloitti uransa 1930-luvulla Kansas Cityssä ja New Yorkissa boogie woogie -laulajana pianisti Pete Johnsonin säestämänä. Sotavuosina he siirtyivät länsirannikolle levyttämään. Suosioon Turner nousi Atlantic Recordsilla New Yorkissa 1950-luvun alussa, jolloin hän levytti useita R&B-listan menestyssinglejä. Hänen ykköshittejään olivat ”Chains of Love” sekä ”Shake, Rattle and Roll” (1954), jota seurasi muitakin rock and roll -hittejä. Vuoden 1956 jälkeen Turner alkoi levyttää aikuisempaa jazz-tyylistä musiikkia. Hän esiintyi aina kuolemaansa vuonna 1985 saakka.


title: Big Joe Turner

text: Big Joe Turner nimettiin Rock and Roll Hall of Fameen vuonna 1987.


title: Bangorin rautatieasema (Wales)

text: Bangorin rautatieasema on rautatieasema Bangorin kaupungissa Gwyneddin alueella, Walesissa. Se sijaitsee North Wales Coast Linen varrella.


title: Bangorin rautatieasema (Wales)

text: Asema avattiin 1. toukokuuta 1848. Sitä käytti 673 626 matkustajaa kaudella 2015–2016.


title: Ken Forssi

text: Kenneth Raymond ”Ken” Forssi (30. maaliskuuta 1943 – 5. tammikuuta 1998) oli yhdysvaltalainen muusikko, joka tunnetaan parhaiten psykedeelisen rockin yhtye Loven basistina.


title: Ken Forssi

text: Forssi soitti ennen Lovea The Surfaris -nimisessä surf -yhtyeessä. Forssi liittyi Loveen melko pian tavattuaan yhtyeen johtohahmon Arthur Lee. Yhtye julkaisi vuosina 1966–1967 kolme studioalbumia ("Love", "Da Capo", "Forever Changes"), ja saavutti kohtalaista menestystä. Vuonna 1968 yhtyeen johtohahmo Lee erotti Forssin yhtyeestä muiden silloisten jäsenten ohella, ja Forssi joutui vankilaan pian erottamisensa jälkeen heroiinin hallussapidon vuoksi.


title: Ken Forssi

text: Forssi ei saavuttanut enää minkäänlaista suosiota Loven jälkeen, ja hänen musiikkiuraa vaikeutti huomattavasti päihdeongelmat, jotka olivat peräisin hänen vuosiltaan Lovessa.


title: Ken Forssi

text: Forssi menehtyi aivokasvaimeen 5. tammikuuta 1998.


title: USS San Marcos

text: USS San Marcos (runkonumero LSD-25) oli Yhdysvaltain laivaston vuonna 1945 vesillelaskettu Casa Grande -luokan maihinnousualus ().


title: USS San Marcos

text: Alus tilattiin Philadelphian laivastontelakalta, missä köli laskettiin 1. syyskuuta 1944. Alus laskettiin vesille 1. tammikuuta 1945 ja otettiin palvelukseen 15. huhtikuuta.


title: USS San Marcos

text: Alus poistettiin palveluksesta 1. heinäkuuta 1971 ja se siirrettiin vielä samana päivänä Espanjalle.


title: USS San Marcos

text: Alus liitettiin edelleen samana päivänä 1. heinäkuuta Espanjan laivastoon nimellä "Galicia" ja runkonumerolla TA31. Alus luokiteltiin vuonna 1980 uudelleen maihinnousualukseksi, jolloin sen runkonumeroksi tuli L31. Alus poistettiin alusluettelosta 1988 ja se romutettiin seuraavana vuonna.


title: Salvator mundi

text: Salvator mundi (suom. 'maailman pelastaja') on kristillinen kuva-aihe, joka esittää Jeesusta toinen käsi kohotettuna siunaukseen ja toinen käsi kannattelemassa valtakunnanomenaa. Valtakunnonomena symboloi maapalloa, ja asetelma itsessään sisältää viittauksen eskatologiaan.


title: Salvator mundi

text: Kuva-aiheen tekivät suosituiksi 1400-luvulla renessanssimaalarit Jan van Eyck, Hans Memling sekä Albrecht Dürer. Samasta kuva-aiheesta on lukuisia Tizianin nimissä tehtyjä versioita, kuten Eremitaašissa sijaitseva "Salvator Mundi".


title: USS Achernar

text: USS Achernar (runkonumero AKA-53) oli Yhdysvaltain laivaston vuonna 1943 vesillelaskettu Andromeda-luokan kuljetusalus ().


title: USS Achernar

text: Maritime Commission tilasi aluksen runkonumerolla MC208 Kearnystä New Jerseystä Federal Shipbuilding and Drydock Companyltä, missä köli laskettiin 6. syyskuuta 1943. Alus laskettiin vesille 3. joulukuuta kumminaan Adela Rogers St. John. Laivasto lunasti aluksen 29. tammikuuta 1944 ja se otettiin palvelukseen 31. tammikuuta päällikkönään H. R. Stevens.


title: USS Achernar

text: Alus poistettiin palveluksesta 1. heinäkuuta 1963 ja se siirrettiin Maritime Administrationin valvontaan. Laivasto lunasti aluksen 29. tammikuuta 1964, mutta alusta ei otettu kuitenkaan aktiivipalvelukseen ennen sen siirtoa Espanjalle 2. helmikuuta 1965.


title: USS Achernar

text: Alus liitettiin Espanjan laivastoon nimellä "Castilla" ja runkonumerolla TA21. Alus romutettiin vuonna 1982.


title: Aberin rautatieasema (Gwynedd)

text: Aberin rautatieasema oli rautatieasema Abergwyngregynin kylässä Gwyneddin alueella, Walesissa. Se sijaitsi North Wales Coast Linen varrella.


title: Aberin rautatieasema (Gwynedd)

text: Aberin aseman avasi Chester and Holyhead Railway 1. toukokuuta 1848. Siellä oli kaksi laituria. Länteen kulkevien junien laiturilla oli kaksikerroksinen tiilinen asemarakennus, toisella laiturilla yksinkertainen odotushuone. Asemalla oli myös rahtiliikenteelle tarkoitettu sivuraide, jota käytti erityisesti aseman lähellä sijainnut Lord Penrynin saviliusketehdas.


title: Aberin rautatieasema (Gwynedd)

text: 1950-luvulle tultaessa syrjäisen aseman liikenne alkoi olla vähäistä. Se suljettiin matkustajilta 1. toukokuuta 1848. Rahtiliikenteen käytössä se pysyi vielä 4. toukokuuta 1964 asti. Asemarakennus on yhä olemassa ja käytössä yksityisasumuksena. Laiturit ja muut rakennukset sen sijaan on purettu.


title: Llanfairfechanin rautatieasema

text: Llanfairfechanin rautatieasema on rautatieasema Llanfairfechanin kaupungissa Conwyn alueella, Walesissa. Se sijaitsee North Wales Coast Linen varrella.


title: Llanfairfechanin rautatieasema

text: Asema avattiin toukokuussa 1860. Sitä käytti 13 002 matkustajaa kaudella 2015–2016.


title: Solidaarisuusvero

text: Solidaarisuusveroksi kutsutaan Suomen valtion ansiotuloveroasteikkoon vuonna 2013 lisättyä korkeinta progressioporrasta.


title: Solidaarisuusvero

text: Valtion ansiotulovero on Suomessa progressiivinen. Veroprosentti nousee portaittain tulojen noustessa. Vuonna 2013 veroasteikkoon lisättiin uusi porras 100 000 euroa ylittäville vuosituloille. Niille määrättiin 31,75 prosentin vero, kun aiemmin korkein veroprosentti oli ollut 29,75 %. Tätä veroporrasta kutsutaan solidaarisuusveroksi.


title: Solidaarisuusvero

text: Solidaarisuusveroa kiristettiin myöhemmin laskemalla progressioporrasta 90 000 euroon vuonna 2015 ja lopulta 72 300 euroon vuosiksi 2016–2017. Vuonna 2018 solidaarisuusveron alaraja on 74 200 euroa ja veroprosentti 31,25.


title: Solidaarisuusvero

text: Alkuperäisen suunnitelman mukaan solidaarisuusveron oli tarkoitus olla väliaikainen veronkiristys. Koska tuloveroasteikosta päätetään vuosittain, ei ole takeita, että solidaarisuusveron periminen lopetettaisiin.


title: Penmaenmawrin rautatieasema

text: Penmaenmawrin rautatieasema on rautatieasema Penmaenmawrin kaupungissa Conwyn alueella, Walesissa. Se sijaitsee North Wales Coast Linen varrella.


title: Penmaenmawrin rautatieasema

text: Asema avattiin marraskuussa 1849 nimellä Penmaenmaur. Nykyisen nimensä se sai noin vuonna 1860. Asemaa käytti 14 152 matkustajaa kaudella 2015–2016.


title: Tabarnia

text: Tabarnia on kuvitteellinen Tarragonan ja Barcelonan provinssien osien unioni Espanjassa. Tabarniaan luetuilla alueilla ei ole mitään oikeaa hallinnollista yhteyttä, mutta Katalonian kriisin yhteydessä vuoden 2017 lopulla perinteisessä ja sosiaalisessa mediassa nousi esiin kampanja, jolla vaadittiin Tabarnian eroa muusta Kataloniasta. Kampanja käyttää samoja taloudellisia, kulttuurillisia, demografisia ja etnisiä argumentteja kuin Katalonian itsenäisyysliike vaatiessaan Tabarnian eroa itsenäiseksi julistautuneesta Katalonasta ja liittymistä Espanjan itsehallinnolliseksi alueeksi.


title: Tabarnia

text: Tabarnian alueella asuisi 6,1 miljoonaa Katalonian 7,5 miljoonasta asukkaasta, ja sille kuuluisivat tärkeimmät talous- ja teollisuuskeskittymät sekä useimmat turistikohteet. Barcelonan suurkaupunkialueella espanja on valtakieli, kun taas maaseudulla katalaaninkieliset ovat enemmistönä.


title: Tabarnia

text: Kampanjan tunnuslause on englanninkielinen "Barcelona is not Catalonia", joka matkii Katalonian itsenäisyysliikkeen mottoa "Catalonia is not Spain". Espanjan pääkaupunki Madrid muodostaa oman itsehallintoalueensa, mutta Tabarnian kohdalla itsenäisyysvaatimus on osaksi vitsi ja sosiaalisen median meemi. Joulunpyhinä syntyi myös mediailmiö Catabàrnia: kunnat, jotka haluavat erota Tabarniasta ja liittyä Kataloniaan.


title: Walesin kansalliskirjasto

text: Walesin kansalliskirjasto (, , lyh. NLW) on Aberystwythin kaupungissa sijaitseva Walesin kansalliskirjasto. Kansalliskirjasto sijaitsee mäellä Aberystwythin yliopiston Penglaisin kampuksen lounaispuolella; paikalta on hyvät näkymät Aberystwythiin ja lännessä sijaitsevalle merialueelle (Cardigan Bay). Kirjasto on yksi Britannian kolmesta kansalliskirjastosta (British Libraryn ja Skotlannin kansalliskirjaston ohella) ja eräs Britannian vapaakappalekirjastoista.


title: Walesin kansalliskirjasto

text: Walesin kansalliskirjasto perustettiin 19. maaliskuuta 1907 annetulla asetuksella, jolla perustettiin myös Walesin kansallismuseo. Kansalliskirjaston rakennustyöt aloitettiin vuonna 1911 ja rakennus otettiin käyttöön vuonna 1916. Kirjastoa on sittemmin laajennettu useasti. Kevällä 2013 raportoitiin erästä kirjaston laajennusosaa koskevasta kattopalosta.


title: Kiertotalouden kiinnostavimmat

text: Kiertotalouden kiinnostavimmat on Sitran kokoama luettelo uusista kiinnostavista kiertotalousyrityksistä.


title: Kiertotalouden kiinnostavimmat

text: Lista julkaistiin lokakuussa 2016, ja siinä oli silloin 19 yritystä. Silloin Sitran edustaja mietti, onko listalla sata esimerkkiä siihen mennessä, kun Suomi täyttää sata vuotta. Lista ei ole pelkkä lista itsensä vuoksi vaan Sitran mukaan tarkoitus on että se lisää ymmärrystä siitä, mitä kiertotalouden toimintamallit käytännössä tarkoittavat yrityksille ja niiden asiakkaille. Listalla oli joulukuun lopussa 2017 kuitenkin 97 yritystä ja joukko perinteisen käsityöammatin taitajia.


title: Asetoheksamidi

text: Asetoheksamidi (CHSNO) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon.


title: Asetoheksamidi

text: Huoneenlämpötilassa asetoheksamidi on väritöntä kiteistä ainetta. Yhdiste on veteen ja dietyylieetteriin käytännöllisesti katsoen liukenematonta, mutta liukenee emäksisiin liuoksiin, pyridiiniin ja vähäisessä määrin etanoliin ja kloroformiin. Asetoheksamidia voidaan käyttää aikuistyypin diabeteksen hoidossa ja se kuuluu niin kutsuttuihin ensimmäisen sukupolven sulfonyyliurealääkkeisiin. Aineen vaikutusmekanismi perustuu siihen, että se lisää insuliinin eritystä haiman β-soluista ja lisää perifeeristen solujen herkkyyttä insuliinille. Yhdiste metaboloituu maksassa aineenvaihduntatuotteiksi, jotka ovat myös lääkeaineina aktiivisia.


title: Asetoheksamidi

text: Yleensä asetoheksamidin aiheuttavat haittavaikutukset ovat lieviä ja häviävät lääkkeen käytön lopettamisen jälkeen. Mahdollisia haittavaikutuksia ovat muun muassa liian alhainen varensokeritaso, pääkipu, huonovointisuus, oksentelu, ripuli, makuaistin häiriöt, ummetus, painon kasvaminen ja allergiset reaktiot.


title: Asetoheksamidi

text: Asetoheksamidisynteesin ensimmäisessä vaiheessa p-aminoasetofenonista muodostetaan diatsoniumsuola reaktiolla natriumnitriitin kanssa. Tämä diatsoniumsuola reagoi rikkidioksidin ja kupari(I)kloridin kanssa, jolloin muodostuu sulfonyylikloridijohdannainen. Johdannainen reagoi ammoniakin kanssa muodostaen sulfonamidin. Synteesin viimeisessä vaiheessa sulfonamidin aminoryhmä reagoi sykloheksyyli-isosyanaatin kanssa asetoheksamidiksi.


title: Kenttälinkki

text: Kenttälinkki on suomenkielinen nimitys alkujaan suomen kielessä suuntaradioksi kutsutulle radiojärjestelmälle, jota käytetään puolustusvoimien taistelevissa joukoissa yleensä kerran vuorokaudessa siirrettävänänä radioasemana. Suomen puolustusvoimien ensimmäinen alkujaan suuntaradioksi kutsuttu kenttälinkki oli FM 12/800, jonka tunnukseksi myöhemmin tuli FM 4 T. Kenttäradiolinkissä on radiolähetin ja radiovastaanotin, jotka kutusttiin suomen puhekielellä "Sakuksi" ja puhekanavat yhteen yksillä taajuuksilla lähetettäviksi muuttava kanavointilaite, jota kutsuttiin suomen puhekielellä "Seijaksi". Suomen puolustusvoimissa nimitys "suuntaradio" muuttui "linkkiradioksi" 1970-luvun alkupuolella, kun maassa otettiin käyttöön L. M. Ericssonin valmistama kevyt kenttälinkkiradiojärjestelmä PL-70. Suuntaradio oikeastaan tarkoittaa, ei radioaaltoja suuntaavaa radiolähetintä, vaan radiolähetin-radiovastaanotinta, jossa on suuntaava antenni päinvastoin kuin monissa muissa kenttäradioissa, mm. monissa puheradioissa ja ennen kaikkea sähkötysradiossa, joissa on usein ympäri säteilevä antenni.


title: Kenttälinkki

text: Laite oli Telefunkenin valmistama. Sen kehitystyö alkoi Siemensin ja Telefunkenin yhteistyönä 1954 ja sarjavalmistus alkoi 1959. Suomen puolustusvoimissa otettiin käyttöön 20 järjestelmää 1960. Järjestelmää oli käytössä monissa muissa maissa, muun muassa Saksan liittotasavallassa, joka oli valmistajamaa, Ranskassa, Tanskassa ja Yhdistyneessä kuningaskunnassa. "Sakun" lähetystehoa kyettiin säätämään ja se saattoi vaihdella 1 W:n - 10 W:n välillä. Radio-osan taajuusalue oli 610 MHz - 960 MHz ja kanavaväli 1 MHz.


title: Kenttälinkki

text: Radiossa oli suurtajuusosa UHF-alueella, jossa oli 100 MHz:n modulaattori 6AK5W:ä kaksi, lähetinoskillaattori 2C39B, esivahvistin 2C39B, päätevahvistin 2C39B, vastaanotinoskillaattori 2C39B ja koeistusoskillaattori 6AK5W. Radion vahvistinosassa oli viisitoista välitaajuusvahvistinta 6AK5W, neljä vastaanottimen kantoaaltokaistan vahvistinta 6AK5W, kaksi pilotlaite I:ä ja kaksi pilotlaite II:a, tyyppiä 6AK5W, lähettimen vahvistimia neljä 6AK5W sekä kaksi huoltopuhelintulovahvistinta ja kaksi huoltopuhelinlähtöävahvistinta 6A6W.


title: Kenttälinkki

text: Jo 1950-luvulla transistoroitu kanavointilaite V4/12 I kykeni yhdistämään neljä kanavaa ja tarvittaessa viidennen, myös huoltopuhelinkanavayhteyden. Jos järjestelmään lisättiin kanavointilatie V4/12 II, niin päästiin 12 kanavan kokonaismäärään. Radiolinkin järjestelmäarvo oli V4/12 I:llä nelikanavaisena 172 dB sekä V4/12 I:llä ja V4/12 II:lla kaksitoistakanavaisena 159 dB. Tätä vähäisemmillä arvoilla vaimennuksista johtuen ei radiolinkke toimi.


title: Kenttälinkki

text: Puhelinkanavien siirto kanavointilaitteelle saatettiin tehdä parikaapelilla tai nelikierrekaapelilla. Kaapelietäisyydet olivat noin 10 kilometriä parikaapelilla ja 19 km saksalaisella kenttäkaukokaapelilla. Lisäksi huoltopuhelinkanava voitiin jakaa huoltopuhelimen ja Hellscriber-kaukokirjoittimen kanssa, mitä ominaisuutta ei juuri koskaan käytetty Suomen puolustusvoimissa.


title: Kenttälinkki

text: Antenneina käytettiin kahta heijastajalla varustettua yhdeksänkierteistä vaakatasoista helix-antennia rinnakkain, kierukka-antennia, joiden antennivahvistus vaihteli 12,5 dBi:stä 18,5 dBi:hin. Putkiristikkomasto SP-3, jolla kierukka-antennit saatiin toimintakorkeuteensa oli massaltaan varusteineen 300 kg. Antennit oli vaiheistettu yhteen kytkemällä. Rakenne olisi mahdollistanut antennien kytkemisen sitenkin, että lähettämisessä olisi käytetty yhtä ja vastaanottamisessa toista antennia, mutta tätä ei toteutettu radioasemilla laitteistojen kytkennässä.


title: Kenttälinkki

text: Antennimastot SP-3 -järjestelmässä olivat kolmipaarteisia putkiristikkomastoja, joiden paarreväli oli 30 cm. Antennimasto koostui viidestä osasta ja sen korkeudeksi muodostui 20 metriä. Kahden maston osian yhdistämällä saatiin tätä pidempiäkin mastoja. Tavanomaisen 20 metriä korkean maston rakentamiseen meni noin 20 minuuttia. 1960-luvulla oli jo teleskooppimastoja, joita ei tarvinnut rakentaa pystytettäessä osista, mutta niitä ei silloin vielä pidetty luotettavina. 1970-luvulla Suomen puolustusvoimissa käytössä olleet linkkiradioaemat olivat teleskooppimastoilla varustetut.


title: Kenttälinkki

text: FM 12 / 800 -ryhmän vahvuus oli 1 + 7. Siihen kuului ryhmänjohtaja, autonkuljettaja, asentaja ja viisi muuta viestimiestä. Mastonpystytyksen ja käyttökuntoonlaiton lisäksi viestiasema tarvitsee toisen päivystysvuoron ympärivuorokautista toimintaa varten. Näin ollen osa radioaseman henkiökunnasta on lepovuorossa ympärivuorokautisen toiminnan vuoksi.


title: Kenttälinkki

text: Koska kenttälinkkiä ajatellaan yleensä siirrettäväksi kerran vuorokaudessa sotatoimien kehittymisen mukaan, lähinnä taistelevan aselajin, jalkaväen, pataljoonan esikuntien komentopaikkojen siirron mukaan, pitää järjestelmällä olla itsenäinen yleisestä sähköverkosta riippumaton sähkönsyöttö, koska asema voidaan joutua perustamaan korkealle paikalle, jossa ei ole yleistä sähköverkkoa tai sellainen on vaurioitunut käyttökelvottomaksi. FM 12/800:n sähkövoimakoneina käytettiin Auto Diesels, Norma T 300, 220 VAC/1,7 KVA:n voimakonetta, mutta myös suomalaisia Hyrygen koneita ja neuvostoliittolaisia. Radion energiantarve oli 110 VAC / 350 VA tai 220 VAC / 350 VA ja kanavointilaitteen 110 VAC / 37 VA, 220 VAC / 37 VA tai 24 VDC / 11 W.


title: Kenttälinkki

text: VA tarkoittaa volttiamppeeria tehon yksikkönä, josta pitää vähentää voimakoneissa loissähköteho, jotta vaihtovirta on vertailukelpoista tehomielessä. Monissa sähkövoimakoneissa 1 VA = 0,8 W, joten loistehoon hukkaantuu 20% sähkövirran tehollisesta arvosta. V AC tarkoittaa vaihtovirtavoltteja ja V DC tasavirtavoltteja. 24 VDC voi tarkoittaa kuorma-auton 24 voltin sähköjärjestelmästä tasavirrasta otettua 24 V:n tasavirtaa.


title: Kenttälinkki

text: PL-70, josta käytetään myös merkintä FM 4 E, ol L. M. Ericsson Oy Suomen, Ruotsin Ericsson radio systemsin ja Norjan As Elektrisk bureun valmistama kenttäradiolinkki. Ruotsin puolustusvoimissa järjestelmän nimi oli RL 430, joka otettiin käyttöön 1974. Suomeen PL-70:iä hankittiin runsaat sata, mikä tarjosi mahdollisuuden niiden välillä runsaaseen 50:een linkkiyhteyteen. Linkkiä käytettiin mm. jalkaväkiprikaati 1980:n viestikomppanian viestiosasto-1:ssä jalkaväkiprikaatin esikunnissa sekä viestiosasto-2:n ja viestiosasto-3:n yhteyksiin prikaatin jalkaväkipataljoonien komentopaikoilla. Linkin taajuusalue oli 430 MHz - 470 MHz, mikä 1981 alkaen osui päällekkäin NMT-450 -matkapuhelinjärjestelmän kautta. Näin ollen osa järjestelmän kanavista jäi käyttämättä siksi, että ei olisi häiritty matkapuhelinliikennettä. Toisaalta matkapuhelinliikenne oli kuultavissa PL-70:llä selväkielisenä matkapuhelinkehityksen alkuaikoina.


title: Kenttälinkki

text: Kun FM 12 / 800:n kanavaväli oli 1 MHz, oli PL-70:n väli vain neljäsosa tästä, 250 kHz.


title: Kenttälinkki

text: Suomessa FM 12 / 800 on Museo Militariassa. Saksan liittotasavallassa FM 12 / 800 on mm. Museum für Zivil- und Wehrtechnik:ssä Uffenheimssa.


title: Kenttälinkki

text: Lähteitä: Viestiupseeriyhdistyksen julkaisemat Viestimies -kirjat.


title: Bangorin hiippakunta

text: Bangorin hiippakunta on Walesin kirkon hiippakunta Pohjois-Walesissa. Sen alueeseen kuuluvat Anglesey, suurin osa Caernarfonshiresta ja Merionethshiresta sekä Montgomeryshiren länsiosa.


title: USS Wexford County

text: USS Wexford County (runkonumero LST-1168) oli Yhdysvaltain laivaston vuonna 1953 vesillelaskettu Terrebonne Parish -luokan maihinnousualus ().


title: USS Wexford County

text: Alus tilattiin Christy Corporationilta Sturgeon Baystä Wisconsinista, missä köli laskettiin 27. helmikuuta 1952. Alus laskettiin vesille 28. marraskuuta 1953 kumminaan Philip K. Wrigleyn puoliso ja otettiin palvelukseen 15. kesäkuuta 1954 ensimmäisenä päällikkönään Victor Vansant.


title: USS Wexford County

text: Alus poistettiin palveluksesta 29. lokakuuta 1971 ja se luovutettiin Espanjalle vielä samana päivänä.


title: USS Wexford County

text: Espanja laivastoon alus otettiin palvelukseen nimellä "Martín Álvarez" (L12). Alus poistettiin palveluksesta vuonna 1980.


title: Hank Ballard

text: Hank Ballard (oikealta nimeltään John H. Kendricks, 18. marraskuuta 1927 Detroit, Michigan – 2. maaliskuuta 2003 Los Angeles, Kalifornia) oli yhdysvaltalainen rhythm and blues- ja doo-wop-laulaja ja lauluntekijä.


title: Hank Ballard

text: Ballard aloitti laulajanuransa vuonna 1953 detroitilaisessa doo-wop-yhtyeessä The Royals. Yhtyeen ensimmäinen levytys Ballard laulusolistinaan oli ”Get It” (1953), joka nousi R&B-listan top-10:een. Yhtye vaihtoi nimekseen The Midnighters ja sai vuonna 1954 R&B-listan ykköshitin kappaleella ”Work with Me Annie”, joka nousi myös poplistalle. Sitä seurasi joukko uusia hittejä, joita usein yhdisti Ballardin rohkeat sanoitukset.


title: Hank Ballard

text: Alun menestystä seurasi yli kolmen vuoden hiljaisempi kausi. Kun Ballardin vuonna 1958 kirjoittamasta ”The Twist” -kappaleesta oli tullut suurhitti Chubby Checkerin esittämänä, myös Ballard ja Midnighters palasivat listasuosioon vuoden 1960 poplistan top-10-singleillään ”Finger Poppin’ Time” ja ”Let’s Go, Let’s Go, Let’s Go”. Suosion hiivuttua myöhemmin uudelleen yhtye hajosi ja Ballard aloitti soolouran. 1960-luvun lopulla ja 1970-luvun alussa James Brown tuotti useita Ballardin singlejä.


title: Hank Ballard

text: Pidettyään pitkän tauon musiikista Ballard kokosi Midnightersin uudelleen 1980-luvun puolivälissä ja aloitti jälleen konsertoinnin. Ballard nimettiin Rock and Roll Hall of Fameen vuonna 1990. Hän kuoli vuonna 2003 sairastettuaan pitkään kurkkusyöpää.


title: Anne Puonti

text: Anne Maarit Puonti, o.s. Loisa (s. 20. toukokuuta 1963 Savitaipale) on tasavallan presidentin kanslian linnanvouti vuodesta 2006.


title: Anne Puonti

text: Puontin puoliso on liikkeenjohdon konsultti Mikko Puonti. Puonti valmistui kasvatustieteiden maisteriksi Joensuun yliopistosta 1987 ja väitteli filosofian tohtoriksi Helsingin yliopistossa 2004. Ennen linnanvoudin tehtäviään hän työskenteli keskusrikospoliisissa hallintojohtajana 2005–2006, kehittämispäällikkönä 2003–2004 ja tutkijana 1991–1999. Helsingin yliopiston tutkijana Puonti toimi 1999–2002, opettaja hän oli 1986–1991.


title: Anne Puonti

text: Puontin edeltäjä linnanvoudin tehtävässä vuodesta 1990 oli varatuomari Erkki Ahokas.


title: Alankomaiden parlamentti

text: Alankomaiden parlamentti () on Alankomaiden kaksikamarinen lainsäädäntöelin, joka koostuu senaatista ("Eerste Kamer") ja edustajainhuoneesta ("Tweede Kamer"). Molemmat kamarit kokoustavat Haagin Binnenhofissa.


title: Skotlannin kansalliskirjasto

text: Skotlannin kansalliskirjasto (, lyh. NLS; , ) on Edinburghin kaupungissa toimiva Skotlannin kansalliskirjasto. Kirjasto on yksi Britannian kolmesta kansalliskirjastosta (British Libraryn ja Walesin kansalliskirjaston ohella) ja se on yksi kuudesta vapaakappaleoikeuskirjastosta Britanniassa tai Irlannissa. Skotlannin kansalliskirjaston vapaakappaleoikeus on peräisin vuodelta 1710.


title: Skotlannin kansalliskirjasto

text: Skotlannin kansalliskirjasto juontaa historiansa vuonna 1689 perustettuun Edinburghin asianajajien (tiedekunnan) kirjastoon. Vuonna 1925 tämä yksityinen kirjasto muutettiin asetuksella Skotlannin kansalliskirjastoksi. Kansalliskirjaston rakennukselle (George IV Bridge -rakennus) saatiin sekä yksityistä lahjoitusrahaa (huomattavana lahjoittajana Sir Alexander Grant of Forres), että valtion budjettirahaa. Rakennustyöt alkoivat 1938, ja saatiin valmiiksi 1956. Kansalliskirjastolle valmistui uudisrakennus (Causewayside-rakennus) Edinburghin eteläosaan vuosina 1989 ja 1995. Vuonna 2016 Glasgow’n Kelvin Halliin avattiin kansalliskirjaston yleisötiloja.


title: Skotlannin kansalliskirjasto

text:
Kirjasto on eräs wikipedistin palkanneita kansalliskirjastoja.
Kansalliskirjasto on panostanut voimakkaasti aineistonsa digitalisointiin. Syyskuussa 2015 rapotoitiin, että kolmannes kirjaston kokoelmista oli tuotu kirjaston käyttäjien saataville verkkoon.


title: Männynjuurikääpä

text: Männynjuurikääpä ("Heterobasidion annosum") on rouskujen ja haperoiden kanssa samaan Russulales-lahkoon kuuluva sienilaji, jota on pitkään pidetty samana lajina kuusenjuurikäävän ("H. parviporum") kanssa. Männynjuurikääpä on kuitenkin harvinainen kuusessa; sen sijaan sitä tavataan männyssä ja myös katajassa sekä jopa lehtipuilla.


title: Männynjuurikääpä

text: Sienen itiöemää on vaikea havaita, koska se sijaitsee usein puiden juurten alapinnoilla. Itiöemä on väriltään hyvin vaalea ja siinä on selkeä reunavalli. Pillit ovat pieniä. Lajilla on heikko tuoksu, jota kuvataan miellyttäväksikin. Itiöemä voi olla lakillinen, mutta usein se kasvaa pinnanmyötäisesti eli resupinaattisesti runkoa ylös tai juuria pitkin.


title: Männynjuurikääpä

text: Männynjuurikääpä on tunnettu ja tuhovoimaltaan merkittävä talousmetsän tuhoaja erityisesti harjualueilla. Se aiheuttaa männyntyvitervastautia ja lahottaa puuta sisältäpäin kelvottomaksi puunjalostukseen. Se leviää juurten välityksellä sekä itiöin. Suomaastoissa sitä ei juuri tavata. Suomessa laji on eteläpainotteinen.


title: Sam & Dave

text: Sam & Dave oli yhdysvaltalainen soul- ja R&B-duo, jonka muodostivat Sam Moore ja Dave Prater. Duo muistetaan useista 1960-luvun lopulla levyttämistään klassikoiksi nousseista kappaleista, kuten ”Soul Man”.


title: Sam & Dave

text: Etelävaltiolaisissa soul- ja R&B-klubeissa omilla tahoillaan laulaneet Moore ja Prater tapasivat toisensa Miamissa vuonna 1961 ja alkoivat levyttää yhdessä. He saivat vuonna 1965 levytyssopimuksen Atlantic Recordsille ja siirtyivät sen tytäryhtiölle Stax Recordsille. Staxin Isaac Hayes ja David Porter ryhtyivät tekemään duolle lauluja, joista listahiteiksi ja southern soulin klassikoiksi nousivat vuosina 1966–1968 esimerkiksi ”Soul Man”, ”Hold On! I’m Comin’” ja ”I Thank You”. Duo tunnettiin myös hyvin energisistä lavaesiintymisistään.


title: Sam & Dave

text: Kun Stax erosi Atlanticista vuonna 1968, Sam ja Dave menettivät samalla Hayesin ja Porterin sekä Booker T. & the M.G.’s -yhtyeen palvelukset. Kaksikko myös riiteli jatkuvasti keskenään, ja duo hajosi vuonna 1970. Sen jälkeen he palasivat useasti yhteen, mutta menestyksen aika oli jo ohi. Samin ja Daven musiikki sai uutta yleisöä vuonna 1980 "The Blues Brothers" -elokuvan myötä, mikä toi duolle uusia konserttiesiintymisiä. Seuraavana vuonna duo hajosi viimeisen kerran. Prater jatkoi Sam & Dave -nimellä konsertointia laulaja Sam Danielsin kanssa. Prater kuoli auto-onnettomuudessa vuonna 1988. Moore jatkoi esiintymistä.


title: Sam & Dave

text: Sam & Dave nimettiin Rock and Roll Hall of Fameen vuonna 1992.


title: Landwasser

text: Landwasser on joki Kaakkois-Sveitsissä. Joen pituus on 31 kilometriä.


title: Landwasser

text: Landwasser saa alkunsa Plessurin Alpeilta Weissfluhvuoren itäpuolelta noin 2 500 metrin korkeudesta. Joki virtaa Graubündenin kantonissa Davosin, Schmittenin ja Bergün Filisurin kuntien alueella.


title: Landwasser

text: Landwasserviadukt ylittää joen lähellä Filisuria.


title: Landwasser

text: Joessa on kaksi pientä vesivoimalaa.


title: Roni Remme

text: Roni Remme (s. 14. helmikuuta 1996) on kanadalainen alppihiihtäjä.


title: Roni Remme

text: Nuorten talviolympialaisissa 2012 Remme saavutti hopeaa pujottelussa. Pyeongchangin olympialaisissa 2018 hän oli parhaimmillaan syöksylaskussa 23:s.


title: Roni Remme

text: Alppihiihdon maailmancupissa Remme kilpaili ensimmäisen kerran Lake Louisen syöksylaskussa joulukuussa 2017. Ensimmäiset maailmancupin pisteensä hän saavutti Lienzin pujottelussa joulukuussa 2017 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Semmeringn pujottelussa joulukuussa 2018.


title: E. M. Pekkinen

text: Maanrakennusliike E. M. Pekkinen Oy on suomalainen maanrakennusalan perheyritys.


title: E. M. Pekkinen

text: Yritys on perustettu vuonna 1960. Yrityksen perustaja oli Erkki M. Pekkinen. Yritys työllisti 88 henkeä vuonna 2016 liikevaihdon ollessa 29 miljoonaa euroa. Toimitusjohtaja on Tahvo Pekkinen.


title: E. M. Pekkinen

text: Yhtiön rakennuskohteisiin on kuulunut muiden muassa Helsingin keskustakirjaston maanrakennus- ja kellarin betonirakennusurakka. Muita urakoita ovat olleet Jorvin sairaalan perustustyöt ja Helsingin metroon sekä Helsingin seudun junaratoihin liittyvät työt. Yhtiö on toteuttanut myös maakaasulinjatöitä.


title: Math rock

text: Math rock on yksi indie rockin tyyleistä, joka syntyi Yhdysvalloissa 1980-luvulla. Sen syntyyn vaikuttivat sellaiset post-hardcore ja progressive rock -yhtyeet kuten King Crimson ja 1900-luvun minimalistisen musiikin säveltäjät kuin Steve Reich.


title: Komppaniaradio

text: Komppaniaradio on kenttäradio, jonka tarkoituksena on toimia komppanian toiminta-alueella puheradiona. Suomessa nykyään komppaniaradiot on luokiteltu LV 100 - LV 199 -tunnuksella, missä LV tarkoittaa radiolähetin - radiovastaanotinta. Aikaisemmin oli mahdollista, että oli radioyhteyksiä, joissa radiolähetin, L, ja radiovastaanton, V, olivat eri laite.


title: Komppaniaradio

text: Komppaniaradiot 100–199


title: LV 101

text: LV 101 eli (radio)lähetin-(radio)vastaanotin 101 oli Suomen puolustusvoimissa vuodesta 1947 käytetty ja 1970-luvulle saakka varastoitu käsiradiopuhelin, joka ajateltiin komppaniaradioksi. Sen alkuperäinen nimike ennen 1970-luvun LV-nimikkeitä oli VRKWA ja puhekielessä käytetty nimi Kaisa tai Käsi-Kaisa.


title: LV 101

text: Radio on yhdysvaltalainen BC-611, jonka koko radiovarustuksen merkintä Yhdysvalloissa tarvikkeineen oli SCR 536. BC-611:ä ovat valmistaneet muun muassa Electrical Research Laboratories Inc. ja Galvin Manufacturing Yhdysvallossa.


title: LV 101

text: Galvin Manufacturing Corporationissa, josta myöhemmin kasvoi Motorola, johti radion suunnittelua vuonna 1940 Don Mitchell, ja radiopuhelimen sarjavalmistus aloitettiin kesäkuussa 1941. Alun perin radio oli aiottu maahanlaskujoukkojen yhteydenpitoon, mutta myöhemmin sen käyttö laajeni eri aselajeihin. Joidenkin tietojen mukaan radion valmistusmäärä olisi ollut 40 000, ja Yhdysvaltain kotimarkkinoiden suojelemiseksi tätä radioylijäämää ei voitu enää toisen maailmansodan päättyessä lainsäädännön vuoksi palauttaa polkuhintaan Yhdysvaltoihin.


title: LV 101

text: Radiot myytiin Euroopan maille, ja Suomen osuus ostoista on vuonna 1947 saattanut olla runsaat 225. Yhdysvaltain asevoimien Euroopan ylijäämän lisäksi radiota valmistettiin myös lisenssillä Sveitsissä Autophon AG:llä tavaramerkillä Fox ja Ranskassa Laboratoire General Des Télécommunicationsilla (LGT) edelleen 1950-luvun lopulla.


title: Nothing Personal

text: Nothing Personal on yhdysvaltalaisen pop-punk-yhtyeen All Time Lowin kolmas studioalbumi, jonka julkaisi Hopeless Records 7. heinäkuuta 2009. Yhtye meni kiertueelle Australiaan ja Yhdysvaltoihin studioalbumin julkaisun jälkeen heinäkuussa 2009. He menivät elokuussa 2009 kiertueelle Eurooppaan The Audition yhtyeen kanssa.


title: Nothing Personal

text: Yhtyeen laulaja Alex Gaskarth sanoi haastattelussa yrittäneen tehdä syvällisempää ja kokeellisempaa albumia kuin edelliset. Hän myös pitää albumia liian pop - vaikutteisena.


title: Nothing Personal

text: Kappaleille "Weightless", "Damned If I Do Ya (Damned If I Don't" ja "Lost in Stereo" on julkaistu musiikkivideot.


title: Myh’ailo Hruševskyi

text: Myh’ailo Serhijovytš Hruševskyi (; 29. syyskuuta 1866 Chełm, Puola, Venäjän keisarikunta – 25. marraskuuta 1934 Kislovodsk, Neuvostoliitto) oli ukrainalainen kansallismielinen historioitsija ja valtiomies. Hänen laajat teoksensa Ukrainan historiasta voimistivat ukrainalaisten kansallista itsetietoisuutta ja hän loi ukrainalaisen historiankirjoituksen kansallisen koulukunnan. Hruševskyi toimi vuosina 1917–1918 Ukrainan ensimmäisen parlamentin eli Ukrainan Radan puhemiehenä ja huhtikuussa 1918 yhden päivän ajan Ukrainan kansantasavallan ainoana presidenttinä.


title: Myh’ailo Hruševskyi

text: Tieteellisten ja poliittisten teosten ohella Hruševskyi kirjoitti näytelmiä, novelleja ja satuja. Hänen tuotantonsa käsittää yli 1 800 teosta.


title: Myh’ailo Hruševskyi

text: Akateemiseen ukrainalaisperheeseen syntynyt Hruševskyi vietti lapsuutensa Kaukasuksella ja kävi koulunsa Tiflisissä (nyk. Tbilisi) Georgiassa. Hän opiskeli Kiovan yliopistossa historioitsija Volodymyr Antonovytšin johdolla ja valmistui vuonna 1890. Samana vuonna hän julkaisi ensimmäiset tutkimuksensa Ukrainan keskiajasta. Antonovytšin suosituksesta Hruševskyi nimitettiin vuonna 1894 Lvivin yliopistoon perustettuun uuteen Ukrainan historian professuuriin. Hruševskyi vaikutti seuraavan vuosikymmenen ajan Lvivissä ("Lwów"), joka muun Galitsian tavoin kuului Itävalta-Unkariin. Hän uudelleenorganisoi Ševtšenko-seuran toiminnan, jolloin se kehittyi tieteellisestä seurasta käytännössä epäviralliseksi Ukrainan kansalliseksi tiedeakatemiaksi. Hän toimi vuodesta 1897 seuran puheenjohtajana ja vuosina 1895–1913 sen lehden päätoimittajana. Hän perusti myös muita tieteellisiä aikakauskirjoja, jotka julkaisivat Ukrainan historiaan liittyneitä lähdeaineistoja, sekä vuonna 1898 yhdessä Ivan Frankon ja Volodymyr Hnatjukin kanssa merkittävän "Literaturno-naukovyi vistnyk" -kulttuurilehden. Hruševskyi edisti myös ukrainankielisen koululaitoksen luomista Itävallan Galitsiassa. Hän osallistui vuonna 1899 Galitsian ja Venäjän Ukrainan yhdistämistä ajaneen Ukrainan kansallisdemokraattisen puolueen perustamiseen, mutta erosi muutamaa vuotta myöhemmin puolueesta.


title: Myh’ailo Hruševskyi

text: Hruševskyin merkittävin tieteellinen työ oli vuosina 1898–1937 kymmenosaisena julkaistu "Istorija Ukrajiny-Rusi" (”Ukraina-Rusin historia”), ensimmäinen laaja Ukrainan historian yleisesitys, joka ulottui lopulta vuoteen 1658 saakka. Sillä oli suuri merkitys ukrainalaisen kansallismielisen historiakäsityksen muotoutumiselle. Hruševskyi julkaisi myös ukrainaksi ja venäjäksi useita tiiviimpiä esityksiä Ukrainan historiasta 1800-luvulle saakka. Hänen ympärilleen Lvivissä syntyi uusi ukrainalaisen historiantutkimuksen koulukunta, johon kuuluivat muun muassa Myron Korduba ja Ivan Krypjakevytš. Hruševskyi nosti Ukrainan historiassa keskeiseksi kansan eikä valtion historian, ja kuvasi tarkasti talonpoikien aseman kehitystä. Vuonna 1904 hän julkaisi Venäjän tiedeakatemian lehdessä kohua herättäneen artikkelin, jossa hän kyseenalaisti venäläisen historiankirjoituksen vallitsevan tulkinnan esittämällä, että sydänkeskiaikainen Kiovan Rusin valtakunta ei itse asiassa ollut Venäjän valtion vaan Venäjästä erillisen ukrainalaisen kansakunnan historiallinen edeltäjä. Ukrainalainen kansakunta oli hänen mukaansa ollut olemassa yhtäjaksoisesti siitä alkaen. Venäläiset historioitsijat eivät hyväksyneet tätä tulkintaa, mutta ukrainalaiset historioitsijat omaksuivat sen.


title: Myh’ailo Hruševskyi

text: Venäjän vuoden 1905 vallankumouksen jälkeen ukrainalaisnationalistit saattoivat aloittaa avoimen poliittisen toiminnan, jolloin Hruševskyi palasi Venäjän Ukrainaan. Vuodesta 1907 hän keskitti toimintansa Kiovaan, jossa hän perusti samana vuonna Ukrainan tiedeseuran. Hän perusti seuraavina vuosina useita ukrainankielisiä tieteellisiä julkaisuja ja talonpojille suunnattuja kansantajuisia lehtiä sekä julkaisi poliittisia kirjoja Ukrainan kansallisesta kysymyksestä. Hruševskyi säilytti myös oppituolinsa Lvivin yliopistossa vuoteen 1914. Ensimmäisen maailmansodan aikana hän oli Venäjän hallituksen karkottamana Simbirskissä, Kazanissa ja Moskovassa.


title: Myh’ailo Hruševskyi

text: Helmikuun vallankumouksen jälkeen Hruševskyistä tuli Ukrainassa käynnistyneen itsenäisyysliikkeen keulahahmo. Hänet valittiin Kiovassa 17. (4.) maaliskuuta 1917 perustetun Ukrainan keskusradan puhemieheksi ja hän liittyi vasemmistolaiseen Ukrainan sosialistivallankumoukselliseen puolueeseen, jolla oli enemmistö Radassa. Ukrainan itsenäiseksi julistanut Rada valitsi Hruševskyin viimeiseksi jääneessä istunnossaan 29. huhtikuuta 1918 Ukrainan kansantasavallan presidentiksi. Samana päivänä koko kansantasavalta lakkautettiin, kun saksalaiset miehittäjät nostivat oikeiston tuella Kiovassa valtaan Pavlo Skoropadskin johtaman konservativiisemman hetmanaatin.


title: Myh’ailo Hruševskyi

text: Hruševskyi eli vuosina 1919–1924 maanpaossa Länsi-Euroopassa, jatkaen aktiivista julkaisutoimintaansa ja kamppailuaan Ukrainan itsenäisyyden puolesta. Hän julkaisi vuosina 1922–1927 viisiosaisen teoksen ukrainalaisen kirjallisuuden historiasta 1600-luvun alkuun saakka. NEP-politiikan vuosina Neuvostoliitto tuki ukrainalaista kulttuurinationalismia, joten Hruševskyi valittiin vuonna 1923 poissaolevana Yleisukrainalaisen tiedeakatemian jäseneksi. Seuraavana vuonna hän palasi Neuvosto-Ukrainaan ja vastaanotti Ukrainan historian professuurin Kiovan yliopistossa, mikä oli propagandavoitto neuvostohallinnolle ja pettymys kommunisminvastaisille emigranttinationalisteille. Hruševskyi toimitti vuosina 1924–1930 Ukrainan tiedeakatemian lehteä, käynnisti useita Ukrainan historian tutkimushankkeita ja pysyi vuosikymmenen loppuun asti Ukrainan tiede-elämän johtavana hahmona. Marxilaiset historiantutkijat kuitenkin hylkäsivät hänen työnsä porvarillisena nationalismina ja vuodesta 1929 neuvostohallinto asettui heidän puolelleen. Hruševskyi tukijoineen syrjäytettiin ja hän joutui asumaan vuodesta 1931 arestissa Moskovassa, mutta hän sai julkaistua vielä muutamia artikkeleita Ukrainan historiasta. Hän kuoli 68-vuotiaana vuonna 1934 terveyslomamatkalla Kislovodskissa Kaukasuksella, ja hänet haudattiin Kiovaan. Hruševskyin kuolemaa on väitetty myös itsemurhaksi tai viranomaisten järjestämäksi murhaksi.


title: Myh’ailo Hruševskyi

text: Hruševskyin kuoltua hänen ”vastavallankumoukselliset” tutkimuksensa olivat Neuvostoliitossa pannassa aina 1980-luvun lopulle saakka, mutta hänet nostettiin uudelleen kunniaan itsenäistyneessä Ukrainassa 1990-luvulla. Hänen teoksistaan on sen jälkeen otettu uusintapainoksia ja hänen koottuja teoksiaan, kirjeenvaihtoaan ja päiväkirjojaan on julkaistu. Hruševskyin kuva on ollut 50 Ukrainan hryvnian setelissä vuodesta 1996. Hänelle on pystytetty patsaat ja perustettu museot Kiovaan ja Lviviin.


title: Albi Lumiukko

text: Albi Lumiukko (, ) on suomalainen 3D-tekniikalla toteutettu animaatiosarja. Sen ovat luoneet Mikko Kunnas ja Markus Majaluoma omistamalleen tuotantoyhtiölle Hima Light Oy:lle. Animaatiota on tehty 52 viiden minuutin pituista jaksoa. Lisäksi syksyllä 2017 julkaistiin 15 minuutin pituinen erityisjoulujakso VLMedia Oy:n jakelemalla DVD:llä "Albi – Lumisia seikkailuja". Albi Lumiukkoa esitetään noin 30 maassa, muun muassa Ruotsissa, Norjassa, Tanskassa ja Kiinassa. Albi Lumiukko on kerännyt Yle Areenassa yli 3,5 miljoonaa katsojaa ja on siten katsotuin kotimainen animaatiosarja.


title: Albi Lumiukko

text: Albi on leppoisa lumiukko, joka elelee ikilumen maassa seuranaan tomaattikeittotölkkihatussaan asustavat pikkulintu ja matonen sekä valas, rapu ja pingviini. Tutkimalla taikakirjaa Albi saa ideoita, joiden pohjalta hän piirtää ja rakentaa lumesta tarvitsemansa esineet. Lumessa on myös taikaa, joka saa esineet joskus käyttäytymään hassulla tavalla.


title: Albi Lumiukko

text: Jaksoja on tehty syksyyn 2018 mennessä yhteensä 52 viiden minuutin pituista jaksoa sekä yksi 15 minuutin pituinen erityisjoulujakso nimeltään "Albi Lumiukko pelastaa joulun".


title: Albi Lumiukko

text: Albi Lumiukosta on ilmestynyt ensimmäinen kirja, Albi käy hammaslääkärissä (KVALITI, 2017), joka aloittaa Albi Lumiukko -aiheisen lastenkirjasarjan. Kirjan maailmanlaajuiset englanninkieliset käännösoikeudet on myyty Iso-Britanniaan.


title: So Wrong, It’s Right

text: So Wrong, It’s Right on yhdysvaltalaisen pop-punk-yhtye All Time Low’n toinen studioalbumi, jonka julkaisi Hopeless Records 25. syyskuuta 2007. Yhtye aloitti albumin nauhoittamisen 17. huhtikuuta 2017 Matt Squiren ja Paul Leavittin kanssa Marylandin SOMD Studiolla. He kirjoittivat viisitoista kappaletta, joista kolmetoista päätyi albumille.


title: So Wrong, It’s Right

text: All Time Low’n ensimmäinen studioalbumi "The Party Scene" julkaistiin omakustanteena heinäkuussa 2005 ja herätti levy-yhtiöiden huomion. Yhtye yritti päästä Fueled by Ramen -levy-yhtiöön, joka ei hyväksynyt heitä, koska he olivat äskettäin saaneet toisen yhtyeen, Cute Is What We Aim For levy-yhtiölleen. 28. maaliskuuta 2006 he liittyivät Hopeless Recordsiin. Tämä on yhtyeen ensimmäinen levy-yhtiöllä julkaistu studioalbumi.


title: Valkoinen linna (Monmoutshire)

text: Valkoinen linna () on normannien Englannin valloituksen jälkeen perustama linna Monmouthshiressa, Walesissa. Suuren walesilaiskapinan seurauksena kuningas Tapani muodosti "Kolmen linnan" lordikunnan, joka puolusti aluetta satojen vuosien ajan.


title: Valkoinen linna (Monmoutshire)

text:
Ensimmäiset rakennelmat ovat olleet maa-ainesta ja puuta. Kuningas Juhana Maaton lahjoitti Grosmontin, Skenfrithin ja Valkoisen linnan Hubert de Burghille, joka jäi sotavangiksi Ranskassa. Palattuaan vankeudesta hän linnan takaisin pitkän omistajuuskiistan päätteeksi. 1260-luvun jälkeen linnaa laajennettiin walesilaisuhan vuoksi. Tällöin lisättiin kehämuuriin pyöreät tornit, korvattiin vanha sydänlinna sisemmällä porttihuoneella ja ulkopiha suljettiin uudella kehämuurilla, johon kuuluivat valtavat kulmatornit ja uusi portti.
Edvard I:n Walesin valloitus teki linnasta strategisesti vähempiarvoisen ja 1500-luvulla se oli jo huonossa kunnossa.


title: Valkoinen linna (Monmoutshire)

text: Cadwin omistuksessa oleva linna on Grade I -luokan suojelukohde. Hyvin säilyneet keskiaikaiset tornit ovat yksi suojeluperuste.


title: LaVern Baker

text: LaVern Baker (oikealta nimeltään Delores Williams, 11. marraskuuta 1929 Chicago, Illinois – 10. maaliskuuta 1997 New York) oli yhdysvaltalainen rhythm and blues -laulaja.


title: LaVern Baker

text: Laulajanuransa alussa Baker käytti taiteilijanimiä ”Little Miss Sharecropper” ja Bea Baker. Nimen LaVern Baker hän otti käyttöön vuonna 1952 liityttyään Todd Rhodesin yhtyeeseen laulajaksi. Hän teki sopimuksen Atlantic Recordsin kanssa vuonna 1953 ja julkaisi ensisinglensä ”Soul on Fire”. Latinalaistempoinen ”Tweedle Dee” (1955) nousi sekä R&B- että poplistoille. Myös seuraavat singlet ”Bop-Ting-A-Ling”, ”Play It Fair”, ”Still” ja ”Jim Dandy” nousivat R&B-listan top-10:iin. Baker esiintyi myös television musiikkiohjelmissa kuten "Ed Sullivan Show’ssa" sekä Alan Freedin rock-elokuvissa "Rock, Rock, Rock" ja "Mr. Rock & Roll".


title: LaVern Baker

text: Bakerin seuraavia hittisinglejä olivat esimerkiksi ”I Cried a Tear” (1958) sekä Leiberin ja Stollerin kirjoittama ”Saved” (1960). Hän levytti myös Bessie Smith -tribuuttialbumin. Vuonna 1964 Baker jätti Atlanticin. Hän jatkoi levyttämistä ja konsertoimista vuoteen 1969 saakka. Sen jälkeen hän muutti Filippiineille ja työskenteli siellä Yhdysvaltain armeijan upseerikerhon managerina.


title: LaVern Baker

text: Palattuaan Yhdysvaltoihin vuonna 1988 Baker lauloi "Dick Tracyn" soundtrackilla, esiintyi pääosassa Broadway-musikaalissa "Black & Blue", julkaisi paluualbumin ja esiintyi Chicagon bluesfestivaalilla.


title: LaVern Baker

text: Baker nimettiin Rock and Roll Hall of Fameen vuonna 1991. Hän kuoli vuonna 1997.


title: Sissiradio

text: Sissiradio on kaukopartiotoiminnassa ja nykyään sissitoiminnassa käytettävä radio, yleensä sähkötysradio HF-taajuusalueella, jolla voi sähköttää, mutta ensimmäisiä malleja myöhemmissä radioissa myös puhua laajuusmodulaatiolla (AM) tai uusimmissa yksinauhalähetyksellä (SSB). Suomen puolustusvoimien ensimmäiset sissiradiot olivat Kyynel-radioita toisen maailmansodan aikana. 1960 alkoi Televa valmistaan ensimmäistä transistorikäyttöistä sissiradiota, LV 661:ä. jota valmistettiin noin 130 kappaletta ja jonka puhekielinen nimitys oli Sipi.


title: Kuusamon maanjäristys 2000

text: Kuusamon maanjäristys 2000 tapahtui kello 03.47.59 (UTC+3) Pohjois-Pohjanmaan Kuusamossa, 20 kilometriä kaupungin keskustasta etelään. Järistyksen paikallinen magnitudi oli 3,5, ja se oli voimakkain Suomessa mitattu sitten vuoden 1979 Lappajärven järistyksen, jonka voimakkuus oli M 3,8.


title: Kuusamon maanjäristys 2000

text: Järistyksen hyposentri sijaitsi 12 kilometrin syvyydessä. Helsingin yliopiston Seismologian instituutin mukaan järistys tapahtui Suomessa harvinaisessa normaalisiirrosympäristössä eli kalliolohkojen erkaantuessa toisistaan koillinen–lounas–suunnassa.


title: Ilmari Haapakoski

text: Eero Ilmari Haapakoski, aik. "Hagfors" (27. helmikuuta 1893 Sortavala – 23. huhtikuuta 1929 Helsinki) oli suomalainen kapteeni, kirjankuvittaja ja koristetaiteilija. Hänet tunnetaan parhaiten Inkerin lipun suunnittelijana.


title: Ilmari Haapakoski

text: Haapakosken vanhemmat olivat Sortavalan opettajaseminaarin suomen ja ruotsin kielen lehtori Ernst Arthur Hagfors (1859–1900) ja Elin Sofia Mathilda Grönlund (1861–1902). Hän pääsi ylioppilaaksi 1911 Helsingin Suomalaisesta Normaalilyseosta ja oli sitten kirjoilla Helsingin yliopistossa ja taideteollisuuskoulussa. Haapakoski opiskeli taidehistoriaa ja koristetaidetta ja oli piirustuksen opettajana Töölön yhteiskoulussa ja Viipurin piirustuskoulussa.


title: Ilmari Haapakoski

text: Haapakoski osallistui Suomen sisällissotaan valkoisten puolella. Hän palveli sodan jälkeen Karjalan ratsujääkärirykmentissä 1918–1919 ja sotaministeriössä 1919 sekä yleisesikunnassa 1920-1924. Hänestä tuli reservikornetti 1919 ja hän suoritti aktiiviupseerikurssin kadettikoulussa 1920 ja opiskeli sen jälkeen ratsuväkikoulussa ("Ecole de cavalerie") Saumurissa Ranskassa 1921–1922. Haapakoski ylennettiin luutnantiksi 1921 ja kapteeniksi 1926. Haapakoski oli suojeluskuntien ylipäällikön Lauri Malmbergin adjutanttina 1924–1928 ja viimeksi hän oli 1928–1929 komennettuna Hämeen ratsurykmenttiin.


title: Ilmari Haapakoski

text: Inkerin lipun Haapakoski suunnitteli vuonna 1919 inkeriläisten vapaajoukkojen käyttöön. Hän teki myös kirjankuvituksia.


title: Ilmari Haapakoski

text: Haapakoski oli naimisissa vuodesta 1920 Inkeri Maria Latun kanssa jonka isä oli inkeriläissyntyinen näyttelijä Iisakki Lattu. Ilmari Haapakosken vanhempi sisar Alli Maria Haapakoski (1888–1963) oli naimisissa suurlähettiläs Harri Holman kanssa.


title: Juhana Hintsanen

text: Markku Juhana (Jussi) Hintsanen (12. toukokuuta 1945 Tampere – 12. marraskuuta 2013 Helsinki) oli suomalainen oikeustieteen kandidaatti ja suomentaja.


title: Juhana Hintsanen

text: Hintsanen käänsi oikeustieteen opintojaan rahoittaakseen oululaiselle Kolmiokirjalle Jerry Cotton-kirjasarjaa saksankielisistä alkuteksteistä. Hänen jälkeensä kirjasarjaa toimittaneen Seppo Tuiskun avustajina olivat muun muassa teatteriohjaaja Pentti Pesä ja Jouko Raivio.


title: Pinnaralli

text: Pinnaralli on lintuharrastajien keskinäinen kilpailu, jossa on tavoitteena havaita mahdollisimman monta lintulajia rajatulla alueella tietyssä ajassa. Pinnaralleja järjestää lintuharrastajien keskusjärjestö BirdLife Suomi ja sen alaiset paikallisyhdistykset. Vuosittain Suomessa järjestetään kymmeniä pinnaralleja. Kilpailemisen lisäksi pinnarallien tavoitteena on tuottaa lintuhavaintoja.


title: Pinnaralli

text: Tunnetuimpia suomalaisia pinnaralleja ovat toukokuussa järjestettävä valtakunnallinen Tornien taisto sekä Kuusamon SM-lintumaraton. Vuoden 2017 Tornien taistoon osallistui yli 320 joukkuetta ja noin 2 500 henkilöä. Tornien taistossa kilpailualueena on joukkueen itselleen varaama lintutorni tai muu torni, mutta tavallisesti pinnarallissa kaikki joukkueet kilpailevat samalla alueella.


title: Pinnaralli

text: Yleisimpiä pinnaralleja Suomessa ovat eri vuodenaikoina järjestettävät maakunnalliset kilpailut, kuten talvipinnarallit tai kevätpinnarallit sekä tietyssä kunnassa tai muulla maantieteellisesti rajatulla alueella järjestettävät pinnarallit. Jälkimmäisistä esimerkkejä ovat Lauttasaariralli ja Ahvenanmaan ralli. Epätavallisemmista pinnaralleista tunnetuimpia on lintuharrastajamuusikko Eelis Raritétin organisoima Eeliksenpäivän unipinnaralli, jossa lintulajeja yritetään havaita nukkuessa.


title: Pinnaralli

text: Viime vuosien merkittävimpiä kansainvälisiä pinnaralleja on ollut Israelissa järjestettävä Champions of the flyway, jonka on voittanut vuosina 2016 ja 2017 suomalainen joukkue. Tapahtumalla kerätään samalla varoja lintujen salametsästyksen kitkemiseksi Välimeren alueella. Usein pinnaralleihin saattaakin liittyä luonnonsuojeluun kohdistuva varainkeruu.


title: Pinnaralli

text: Pinnarallissa joukkue saa yhden pinnan jokaisesta kilpailun aikana havaitsemastaan lintulajista. Havainto voi olla näkö tai kuulohavainto. Lajin harvinaisuus ei vaikuta siitä saatavaan pinnamäärään. Tehtyä havaintoa ei tarvitse todistaa, vaan kilpailu perustuu lintuharrastajien keskinäiseen luottamukseen. Jälkikäteen on pystyttävä kertomaan, missä ja milloin mikäkin lintulaji on havaittu. Kilpailun voittaa se joukkue, jolle kertyy kilpailuaikana eniten pinnoja. Mikäli päädytään tasatulokseen, ratkaistaan voittaja tavallisesti sen mukaan, kummalla joukkueella on enemmän niin sanottuja ässälajeja. Ässä tarkoittaa lajia, jota mikään muu joukkue ei ole havainnut.


title: Pinnaralli

text: Joukkueiden koko on tavallisesti 2–4 henkilöä, mutta joissain kilpailuissa voi olla luvallista kilpailla myös yksinään. Eko-ralliksi kutsutaan pinnarallia, jossa moottoriajoneuvoilla liikkuminen on kiellettyä. Pinnarallin kesto on yleensä 24 tuntia tai sitä vähemmän.


title: Willie Toweel

text: William ”Willie” Michael Toweel (6. huhtikuuta 1934 Benoni – 25. joulukuuta 2017 Johannesburg) oli eteläafrikkalainen nyrkkeilijä ja olympiamitalisti.


title: Willie Toweel

text: Toweel voitti 51 kilogramman painoluokassa olympiapronssia Helsingissä 1952 hävittyään välierässään Yhdysvaltain Nate Brooksille. Toweel tuli nyrkkeilijäperheestä, ja yksi hänen veljistään voitti ammattilaisnyrkkeilyn maailmanmestaruuden. Toweel kuoli kotonaan Johannesburgissa 83-vuotiaana 25. joulukuuta 2017.


title: Tanni Grey-Thompson

text: Carys Davina ”Tanni” Grey-Thompson (s. 26. heinäkuuta 1969 Cardiff, Wales, Yhdistynyt kuningaskunta) on walesilainen pyörätuolikelaaja ja poliitikko. Häntä pidetään Britannian ensimmäisenä kaiken kansan tietoisuuteen nousseena vammaisurheilijana. Hän voitti peräti 11 paralympialaisten kultamitalia. Vuonna 2010 hänet valittiin Britannian ylähuoneeseen ja hänelle luotiin periytymätön paronittaren arvo.


title: Tanni Grey-Thompson

text: Tanni Grey-Thompson syntyi Cardiffissa 1969. Hänet sai kasteessa nimekseen Carys Davina, mutta häntä alettiin jo pian kutsua Tanniksi. Kutsumanimi tuli kaksi vuotta vanhemmalta isosiskolta Sianilta, joka kutsui vauvaa nimellä ’tiny’ (”pikkuinen”), joka kääntyi muotoon Tanni.


title: Tanni Grey-Thompson

text: Tannilla on synnynäinen spina bifida -epämuodostuma. Hän oppi kävelemään, mutta seitsemänvuotiaana hän ei pystynyt enää käyttämään jalkojaan. Tannin vanhemmat eivät halunneet kohdella tytärtään vammaisena eivätkä tehneet muutoksia kotiinsa. Paikallisviranomaiset olisivat halunneet laittaa Tannin erityislasten kouluun, mutta vanhemmat taistelivat Tannille paikan tavallisesta peruskoulusta. Hän suoritti koulun hyvin ja opiskeli sen jälkeen politiikkaa Loughboroughin yliopistossa.


title: Tanni Grey-Thompson

text: Grey-Thompson kokeili kouluiässä useita urheilulajeja, mutta 13-vuotiaana hän suuntautui pyörätuolikelaukseen. Hän voitti 15-vuotiaana 100 metrin pyörätuolikelauksen Britannian juniorimestaruuden, ja 18-vuotiaana hän liittyi Bridgend Athletics Clubiin ja valittiin edustamaan Britanniaa IWAS World Games -vammaiskilpailuissa.


title: Tanni Grey-Thompson

text: Grey-Thompson edusti Britanniaa vuoden 1988 paralympialaisissa, jossa hän voitti ensimmäisen paralympiamitalinsa, kun hän sijoittui 400 metrillä pronssille. Vaikka hän joutui olemaan ennen seuraavia paralympialaisia vuoden kilpailematta selkärankaleikkauksen takia, hän oli Barcelonassa 1992 voittamaton. Grey-Thompson voitti 100, 200, 400 ja 800 metrin paralympiakultamitalin. Samana vuonna hän voitti myös ensimmäisen Lontoon pyörätuolimaratoninsa. Hän uusi sen voittonsa 1994, 1996, 1998, 2001 ja 2002.


title: Tanni Grey-Thompson

text: Grey-Thompson voitti Atlantassa 1996 vain 800 metrin kultamitalin. Hän sijoittui 100, 200 ja 400 metrillä hopealle. Sydneyssä 2000 Grey-Thompson toisti Barcelonan-saavutuksensa ja oli kultamitalisti 100, 200, 400 ja 800 metrillä. Grey-Thompson nousi viimeistään vuonna 2000 Britannian ensimmäiseksi yleisesti tunnetuksi vammaisurheilijaksi. Hänen asemansa varmisti sijoittuminen BBC:n vuoden urheilija -äänestyksen kolmannelle sijalle Steve Redgraven ja Denise Lewisin jälkeen.


title: Tanni Grey-Thompson

text: Grey-Thompson osallistui vielä 35-vuotiaana Ateenan paralympailaisiin. Siellä hän voitti 100 ja 400 metrin ja kasvatti paralympiakultamitaliensa määrän yhteentoista. Kilpauransa hän ilmoitti lopettavansa helmikuussa 2007.


title: Tanni Grey-Thompson

text: Kilpauransa jälkeen Grey-Thompson on pysynyt mukana urheilussa. Hän on kuulunut muun muassa UK Athleticsin ja Lontoon maratonin johtokuntaan. Transport for London -viraston hallitukseen hänet valittiin vuonna 2008.


title: Tanni Grey-Thompson

text: Grey-Thompson valittiin vuonna 2010 Britannian ylähuoneeseen sitoutumattomana jäsenenä. Hänelle luotiin periytymätön aatelisarvo, Eaglesclifen paronitar Grey-Thompson.


Luettelo Pomarkun julkisista taideteoksista ja muistomerkeistä sisältää Pomarkun kunnassa olevat pysyvät patsaat, muistomerkit ja muistolaatat.


title: Viktor Potapov

text: Viktor Jakovlevitš Potapov (, 29. maaliskuuta 1947 Dolgoprudnyi, Venäjän SFNT – 10. joulukuuta 2017 Dolgoprudnyi, Venäjä) oli Neuvostoliittoa edustanut purjehtija, olympiamitalisti, maailman- ja euroopanmestari.


title: Viktor Potapov

text: Potapov voitti Finjollassa olympiapronssia Münchenissä 1972. Hän kilpaili eri veneluokissa myös Montréalissa 1976 ja Moskovassa 1980 sijoittuen kummallakin kerralla neljänneksi.


title: Viktor Potapov

text: Olympiapronssinsa lisäksi Potapov voitti Tornado-luokassa maailmanmestaruuden vuosina 1978 ja 1980 sekä Euroopan mestaruuden vuonna 1981. Hän kuoli Dolgoprudnyissä 70-vuotiaana 10. joulukuuta 2017.


title: Italian parlamenttivaalit 2018

text: Italian parlamenttivaalit 2018 järjestettiin 4. maaliskuuta 2018 presidentin hajotettua odotetusti parlamentin 28. joulukuuta 2017.


title: Italian parlamenttivaalit 2018

text: Neljän puolueen muodostama keskusta-oikeistolainen koalitio sai eniten ääniä. Suurimmaksi puolueeksi nousi ilman vaaliliittoa ollut populistinen Viiden tähden liike. Demokraattinen puolueen johtama keskusta-vasemmistolainen koalitio jäi vaaleissa kolmanneksi. Koska mikään puolue tai koalitio ei saanut ehdotonta enemmistöä, hallitusneuvotteluista odotettiin vaikeita.


title: Italian parlamenttivaalit 2018

text: Hallitusneuvottelut Viiden tähden liikkeen ja Legan johdolla saatiin päätökseen toukokuun lopulla, kun pääministeriksi valittiin poliittisesti sitoutumaton juristi Giuseppe Conte.


title: Italian parlamenttivaalit 2018

text: Lokakuussa 2017 Italiassa tuli voimaan uusi vaalilaki, joka määrittelee paikat seuraavasti:


title: Italian parlamenttivaalit 2018

text: Lisäksi senaatin jäseninä on pieni määrä elinikäisiä senaattoreita.


title: Italian parlamenttivaalit 2018

text:
Italian edustajainhuoneen vaali 2018
! colspan="4" rowspan="2" style="text-align:left;"| Puolueet ja vaaliliitot
! colspan="3"| Suhteellinen
! colspan="3"| Enemmistö
! colspan="3"| Ulkomailla
! rowspan="1" colspan=2| Yhteensä
! width="75"| Ääniä
! width="30"| %
! width="30"| Paikat
! width="75"| Ääniä
! width="30"| %
! width="30"| Paikat
! width="75"| Ääniä
! width="30"| %
! width="30"| Paikat
! width="30"| Paikat
! width="40"| +/–


title: Italian parlamenttivaalit 2018

text:
Italian senaatin vaali 2018
! colspan="4" rowspan="2" style="text-align:left;"| Puolueet ja vaaliliitot
! colspan="3"| Suhteellinen
! colspan="3"| Enemmistö
! colspan="3"| Ulkomailla
! rowspan="1" colspan=2| Yhteensä
! width="75"| Ääniä
! width="30"| %
! width="30"| Paikat
! width="75"| Ääniä
! width="30"| %
! width="30"| Paikat
! width="75"| Ääniä
! width="30"| %
! width="30"| Paikat
! width="30"| Paikat
! width="30"| +/–


title: Jevgeni Lopatin

text: Jevgeni Ivanovitš Lopatin (, 29. maaliskuuta 1917 Balašov, Neuvosto-Venäjä – 21. heinäkuuta 2011) oli Neuvostoliittoa edustanut painonnostaja, olympiamitalisti ja Euroopan mestari.


title: Jevgeni Lopatin

text: Lopatin saavutti painoluokan 67,5 kg olympiahopeaa Helsingissä 1952. Hän saavutti urallaan myös MM-hopeaa ja Euroopan mestaruuden vuonna 1950 sekä EM-hopeaa vuonna 1947.


title: Conway Marshin rautatieasema

text: Conway Marshin rautatieasema (tunnetaan myös nimellä Conway Morfa) oli rautatieasema lähellä Conwyn kaupunkia nykyisen Conwyn county borough’n alueella, Walesissa. Se sijaitsi North Wales Coast Linen varrella.


title: Conway Marshin rautatieasema

text: Conway Marshin aseman avasi London and North Western Railway vuonna 1894. Se ei ollut mukana aikatauluissa, sillä se oli pääasiassa läheisen armeijan leirin ja ampumaratojen käytössä. Kun leiri suljettiin, asema pidettiin yhä auki matkustajaliikennettä varten. Matkustajaliikenteessä se tunnettiin nimellä Conway Morfa. Viimeisen kerran asemaa tiedetään käytetyn vuonna 1929. Sen rakennukset on purettu, eikä asemasta ole enää mitään jäljellä.


title: Grigori Novak

text: Grigori Irmovitš Novak (, 5. maaliskuuta 1919 Tšernobyl, Kiovan kuvernementti – 10. heinäkuuta 1980 Moskova, Venäjän SFNT) oli Neuvostoliittoa edustanut painonnostaja, olympiamitalisti, maailman- ja euroopanmestari sekä monikymmenkertainen maailmanennätysmies.


title: Grigori Novak

text: Novak saavutti painoluokan 90 kg olympiahopeaa Helsingissä 1952. Hän saavutti urallaan myös maailman- ja euroopanmestauuksia sekä teki kymmeniä maailmanennätyksiä.


title: Conwyn rautatieasema

text: Conwyn rautatieasema on rautatieasema Conwyn kaupungissa Conwyn county borough’n alueella, Walesissa. Se sijaitsee North Wales Coast Linen varrella.


title: Conwyn rautatieasema

text: Asema avattiin 1. toukokuuta 1848 nimellä Conway. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja sulkeminen tapahtui lopulta 14. helmikuuta 1966. Se avattiin uudelleen nykyisellä nimellään 29. kesäkuuta 1987.


title: Conwyn rautatieasema

text: Asemaa käytti 46 336 matkustajaa kaudella 2015–2016.


title: Hirvet (veistos)

text: Hirvet on suomalaisen kansantaiteilijan Arto Ali-Eskolan tekemä veistos Kiiruun puistossa Somerolla. Teos edustaa niin sanottua ITE-taidetta. Patsas oli kesällä 2003 esillä Kaustisella järjestetyssä "Itse tehty elämä"- eli "ITE"-näyttelyssä. Sieltä se tuotiin syksyllä 2003 Somerolle osaksi kesällä 2004 Kiiruun puistossa Somerolla järjestettyä ITE-taiteen katselmusta joka samalla muodosti kolmivuotisen "Kansankulttuurit kohtaavat" -hankkeen päätösnäyttelyn. Patsaan oli tarkoitus olla esillä Kiiruun puistossa vain näyttelyn ajan syksyyn 2004. Lopulta se kuitenkin jäi paikoilleen pysyvästi.


title: Laura Tamminen

text: Laura Tamminen oli suomalainen pikaluistelija.


title: Laura Tamminen

text: Tamminen voitti yleisluistelijoiden MM-pronssia Tampereella 1939: hän sijoittui vähäväkisessä kilpailussa kolmanneksi Verné Leschen ja Liisa Salmen jälkeen pistein 252,81. Yleisluistelun Suomen-mestaruuskilpailuista Tamminen saavutti kolme hopea- ja kolme pronssimitalia.


title: Mätässara

text: Mätässara ("Carex cespitosa") on sarakasvien (Cyperaceae) heimoon, sarojen ("Carex") sukuun kuuluva kasvilaji. Se muistuttaa jokapaikansaraa ("Carex nigra") sekä piukkasaraa ("Carex elata"), mutta eroaa niistä muun muassa lehtien tyvituppien ulkonäön sekä kasvutavan perusteella.


title: Mätässara

text: Mätässara kasvaa nimensä mukaisesti mättäinä, jotka ovat korkeita sekä tiiviitä ja koostuvat monista rennoista, pitkistä sekä kapeista lehdistä. Lehtien tyvitupet ovat kiiltävän punaruskeita. Mätässara on erilaistähkäinen saralaji ja sen kukintona oleva tähkistö koostuu yleensä yhdestä hedetähkästä sekä 1–3 emitähkästä. Alimman emitähkän tukilehti on kukintotähkistöä lyhyempi. Emikukat ovat kaksiluottisia, ja pullakot ovat vaaleanvihreitä. Tähkäsuomut ovat muuten mustia, mutta niissä on vaalea keskisuoni.


title: Mätässara

text: Mätässara kasvaa kosteilla kalkkipitoisilla niityillä. Mätässaraa tavataan laajalti Euraasian havu- ja lehtimetsävyöhykkeiillä Saksasta Itä-Siperiaan asti. Suomessa mätässaraa tavataan sekä etelässä että pohjoisessa, yleisesti ottaen Ahvenanmaan, Varsinais-Suomen, Kanta- ja Päijät-Hämeen, Pohjois-Pohjanmaan, Kainuun sekä Lapin maakunnissa. Mätässara on Suomessa yleisimmillään Lapissa, hieman napapiirin pohjoispuolella.


title: Xavier Ouellet

text: Xavier Ouellet (s. 29. heinäkuuta 1993 Bayonne, Ranska) on kanadalais-ranskalainen jääkiekkopuolustaja, joka pelaa NHL-joukkue Detroit Red Wingsissä. "The Sports Forecaster" -sivuston mukaan hän on kiekollinen puolustaja, pelaa varsin riskittömästi, liikkuu hyvin, pelaa kohtalaisen hyvin hyökkäyspäässä ja laukoo hyvin. Ouellet'n taidot ovat kuitenkin varsin rajalliset, jotta hän olisi optimaalinen vaihtoehto ylivoimakoostumuksiin NHL-tasolla. Ouellet'n tulisi lisätä myös voimaa.


title: Xavier Ouellet

text: Ouellet syntyi Ranskan Bayonnessa, mutta kasvoi Kanadan Québecin Terrebonnessa hänen isänsä Robertin lopetettua pelaajauransa. Ouellet aloitti Terrebonnessa myös jääkiekkoilun. Hän pelasi Québecin paikallisia juniorisarjoja Collège Esther-Blondin Phénixin paidassa, kunnes kesällä 2009 Ouellet'n varasi sekä Omaha Lancers 40. pelaajana USHL:n varaustilaisuudessa että Montréal Juniors 13. pelaajana QMJHL:n varaustilaisuudessa. Ouellet siirtyi kaudeksi 2009–2010 Montréaliin, jossa hän teki tulokaskaudellaan runkosarjassa 16 tehopistettä. Ouellet valittiin kauden päätteeksi QMJHL:n tulokkaiden tähdistökentälliseen. Kaudella 2010–2011 hän teki runkosarjassa 43 tehopistettä. Ouellet pelasi kauden aikana myös CHL Top Prospects Gamessa.


title: Xavier Ouellet

text: Detroit Red Wings varasi Ouellet'n toisella kierroksella 48. pelaajana . Hän jatkoi kaudella 2011–2012 pelejään QMJHL:ssä, jossa Montréal Juniors oli muuttanut Boisbriandin kaupunkiin ja vaihtanut nimensä Blainville-Boisbriand Armadaksi. Ouellet nimettiin joukkueen kapteeniksi. Hän oli Armadan toiseksi paras pistemies Jess Tanguyn jälkeen tehoilla 21+39=60, joilla Ouellet sijoittui koko QMJHL:n puolustajien maalipörssissä toiseksi edellään vain Rimouski Océanicin Jérôme Gauthier-Leduc sekä puolustajien pistepörssissä kolmanneksi. Hänet valittiin kauden päätteeksi liigan ensimmäiseen tähdistökentälliseen.


title: Xavier Ouellet

text: Maaliskuussa 2012 Ouellet teki kolmivuotisen tulokassopimuksen Detroit Red Wingsin kanssa. Hän jatkoi kaudella 2012–2013 kuitenkin vielä Armadassa ja joukkueensa kapteenina. Ouellet jakoi tehoilla 7+9=16 koko QMJHL:n pudotuspelien puolustajien maalipörssin voiton Halifax Mooseheadsin Konrad Abeltshauserin kanssa ja sijoittui puolustajien pistepörssissä toiseksi hänen jälkeensä. Ouellet valittiin kauden päätteeksi liigan ensimmäiseen tähdistökentälliseen.


title: Xavier Ouellet

text: Kaudeksi 2013–2014 Ouellet siirtyi Detroit Red Wingsin organisaatioon. Hän pelasi suurimman osan kaudestaan AHL-joukkue Grand Rapids Griffinsissa, jossa tulokaskausi toi 70 runkosarja- ja kahdeksassa playoff-ottelussa tehot 4+13=17. Ouellet debytoi myös Red Wingsin NHL-joukkueessa, jossa hän pelasi neljä runkosarja- ja yhden playoff-ottelun jääden ilman tehopisteitä. Ouellet teki NHL-debyyttinsä 21. lokakuuta 2013 San Jose Sharksia vastaan. Hän sai ottelussa jääaikaa 17.15 minuuttia. Myös kauden 2014–2015 Ouellet pelasi suurimmaksi osaksi Griffinsin vahvuudessa. Hän voitti pudotuspeleissä joukkueen sisäisen tehotilaston lukemalla +6. Ouellet pelasi NHL:ssä kauden aikana 21 runkosarjaottelua tehopistein 2+1=3. Hän teki NHL-uransa avausmaalin 28. marraskuuta 2014 vieraissa New Jersey Devilsia vastaan. Ouellet pelasi kauden aikana myös ssa.


title: Xavier Ouellet

text: Ouellet pelasi myös kauden 2015–2016 suurimmaksi osaksi farmijoukkue Griffinsissa. Hän pelasi kauden aikana viisi NHL-ottelua tehden yhden syöttöpisteen. Marraskuussa 2015 Ouellet teki Red Wingsin kanssa vuoden mittaisen, yksisuuntaisen ja 715 000 dollarin arvoisen jatkosopimuksen. Kaudella 2016–2017 hän murtautui seuran NHL-joukkueen kokoonpanoon, jossa Ouellet'n ensimmäinen kokonainen kausi toi 66 runkosarjaottelussa tehot 3+9=12. Heinäkuussa 2017 hän teki Red Wingsin kanssa kaksivuotisen jatkosopimuksen.


title: Xavier Ouellet

text: Ouellet edusti Kanadaa alle 20-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2010, jolloin Ouellet voitti kultaa. Hän edusti myös Canada Québecin joukkuetta World U-17 Hockey Challengessa vuonna 2010.


title: Xavier Ouellet

text: Ouellet'n isä Robert pelasi jääkiekkoa hyökkääjänä. Hän syntyi Kanadassa, mutta pelasi koko pääsarjauransa ajan Ranskassa, jonka maajoukkuetta Robert edusti neljissä arvokisoissa.


title: Sveitsin kansalliskirjasto

text: Sveitsin kansalliskirjasto (, , ) on Bernin kaupungissa sijaitseva Sveitsin kansalliskirjasto.


title: Sveitsin kansalliskirjasto

text: Kansalliskirjasto perustettiin vuonna 1895 ja se toimi aluksi neljän huoneen asuinnossa Bernin kantakaupungissa. Vuonna 1899 kirjasto muutti avarampiin tiloihin ja kirjasto avattiin kaikkien sveitsiläisten käyttöön. Nykyinen, Sveitsin ainoa "Neuen Bauens" -tyyliä edustava kirjastorakennus rakennettiin vuosina 1927–1931. Rakennusta on laajennettu yhteensä 11 800 neliömetrillä: ensin vuosina 1994–1997 itäisellä ja sitten vuosina 2005–2009 läntisellä rakennuksella. Näillä saatiin noin 140 000 hyllymetrin säilytystilat. Tilojen on suunniteltu riittävän vuoden 2038 tienoille.


title: Mother (videopeli)

text: Mother () on vuonna 1989 julkaistu japanilainen konsoliroolipeli, joka tunnetaan myös nimellä EarthBound Beginnings. Sen kehitti Ape ja julkaisi Nintendo Famicom-konsolille. Se on samannimisen pelisarjan ensimmäinen osa. Pelin suunnitteli ja käsikirjoitti aiemmin tekstisuunnittelijana Japanissa mainetta niittänyt Shigesato Itoi, jolle videopelisuunnittelu oli uusi aluevaltaus. Peli julkaistiin aikoinaan ainoastaan Japanissa, mutta myöhemmin se sai kansainvälisen julkaisun nimellä EarthBound Beginnings Nintendon Virtual Console -palvelussa vuonna 2015.


title: Mother (videopeli)

text: Peli sijoittuu 1900-luvun lopun Yhdysvaltoihin ja se parodisoi lukuisia aikansa roolipelien piirteitä ja muistuttaa eniten Dragon Quest -sarjan pelejä.


title: Aberlleiniogin linna

text: Aberlleiniogin linna sijaitsee lähellä walesilaista Llangoedin kylää Isle of Angleseyn saarella. Sitä alkoi rakentaa vuonna 1088 Hugh d'Avranches, joka oli Chesterin ensimmäinen jaarli. Alkuperäinen linna oli muinaislinna, josta ei ole juuri mitään jäljellä. Paikalla on ilmeisesti ollut luonnollinen mäki, noin 50 metriä leveä ja 5–6 metriä korkea, josta on alettu muokata linnoitusta. Mäen juurella on oja, joka on noin 6 metriä leveä ja noin 1,2 metriä syvä. Tämä ensimmäinen linnoitus oletettavasti tuhoutui pian.


title: Aberlleiniogin linna

text: Mäen päällä on Aberlleiniogin linnasta jäljellä olevat rauniot. Se rakennettiin puolivälissä Englannin sisällissotaa. Se on neliön muotoinen, ja sen kulmissa oli neljä tornia, neljä metriä halkaisijaltaan, ja kunkin seinissä on kolme ampuma-aukkoa. Muureissa on pilastereita tukemassa niitä, kolme kullakin sivulla, lukuun ottamatta kaakkoispuolta, jossa on ollut portti.


title: Aberlleiniogin linna

text: Linnalla oli käyttöä vielä toisessa maailmansodassa, kun kodinturvajoukot käyttivät sitä.


title: Owain Glyndŵr

text: Owain Glyndŵr (myös Owain Glyn Dŵr, Owain ap Gruffudd Fychan tai Owen Glendower) oli walesilainen maanomistaja, joka tuli tunnetuksi viimeisenä itsenäisenä walesilaisena hallitsijana johtamansa kapinan aikana vuosina 1400–1415. Kapina Englantia vastaan alkoi menestyksekkäästi, mutta englantilaisten onnistui lopulta tukahduttaa se ja vallata menettämänsä alueet takaisin. Glyndŵr itse katosi vuonna 1415, eikä hänen kohtaloaan tunneta. Glyndŵrin hahmo nousi esiin walesilaisessa kansallisuusaatteessa 1900-luvun puolella liikkeen sankarihahmona.


title: Owain Glyndŵr

text: Owain Glyndŵr syntyi 1350-luvulla englantilais-walesilaiseen sukuun, jolla oli jonkin verran vaikutusvaltaa Luoteis-Walesissa. Isänsä puolelta Glyndŵr polveutui Powysin kuninkaista ja hänen äitinsä kuului Deheubarthin hallitsijasukuun. Hän sai koulutuksen Inns of Courtissa Lontoossa ja otti osaa sotaretkeen Skotlantiin. Sittemmin Glyndŵr asettui Walesiin rikastuneena aatelismiehenä, jota elättivät tilukset Carrogissa ja Sycharthissa.


title: Owain Glyndŵr

text: 1300-luvun Walesissa vallitsi mutkikas taloudellinen ja poliittinen tilanne. Wales oli liitetty Englantiin Llywelyn ap Gruffuddin kuoleman jälkeen Edvard I:n valtakaudella vuonna 1282. Englantilaisvalta toi mukanaan esimerkiksi korkean verotuksen ja paikallisten oikeuksien menetyksen. Aluetta koettelivat myös talouden rakennemuutos, sekä musta surma. Vuonna 1399 olot muuttuivat edelleen epävakaammiksi, kun Englannin kuningas Rikhard II syöstiin vallasta ja kuninkaaksi nousi Henrik IV. Glyndŵrillä oli puolestaan maakiista naapurinsa Reginald de Greyn kanssa ja kiista kärjistyi lopulta Glyndŵrin johtamana kapinaksi.


title: Owain Glyndŵr

text: 16. syyskuuta 1400 Glyndŵr julisti itsensä Walesin prinssiksi ja hyökkäsi englantilaisten Pohjois-Walesissa hallitsemia kaupunkeja, kuten Rhuthunia vastaan. Glyndŵr julistettiin lainsuojattomaksi ja hänen tiluksensa takavarikoitiin. Kapina jatkui kuitenkin tästä huolimatta sissisodan tapaan ja se keräsi myös lisää kannattajia. Pohjois-Walesista kapinaliike levisi käsittämään lopulta koko maan ja Glyndŵrin joukot ottivat useita voittoja Henrik IV:n joukoista. Vuoteen 1405 mennessä Glyndŵr hallitsi paitsi Walesia, mutta myös joitakin alueita Englannin puolella. Glyndŵrin saavutukset eivät jääneet pelkästään taistelutantereille. Hän solmi myös diplomaattisuhteet Ranskan ja Skotlannin kanssa, sekä muodosti liiton Edmund Mortimerin ja Northumberlandissa hallinneen Percy-suvun kanssa. Sisäpolitiikan saralla Glyndŵr perusti parlamentin, joka kokoontui ensimmäistä kertaa Machynllethissä vuonna 1404. Suunnitelmissa oli myös itsenäisen Walesin kirkon perustaminen, sekä maan oma yliopistolaitos. Ennen suunnitelmien toteuttamista Glyndŵrin sotaonni alkoi kuitenkin kääntyä. Englantilaiset valtasivat pikku hiljaa Glyndŵrin valtaamat linnat ja alueet takaisin, jolloin kapina muuttui jälleen vuoteen 1408 mennessä sissiliikkeen tapaiseksi. Glyndŵr katosi vuonna 1415 ja hänen tarkempi kohtalonsa on epäselvä.


title: Owain Glyndŵr

text: Omana aikanaan Glyndŵriä pidettiin maan entisen loistokauden palauttajana, jonka uskottiin ajavan vieraat maahantunkeutujat Walesista. Glyndŵriä edelsivät monet saman kaltaiset hahmot walesilaisessa historiassa, kuten kuningas Arthur, Owain Lawgoch ja Cadwaladur. Aikalaiset uskoivat erilaisiin tällaisiin hahmoihin liittyviin ennustuksiin, joita Glyndŵr osasi myös käyttää hyväkseen. Hänen tiedetään esimerkiksi nostaneen niitä esille kirjeissään Skotlannin kuninkaalle ja Irlannin aatelistolle. Kun kapina kuitenkin kukistui, annettiin painoarvoa hänen katoamiselleen. Aikalaislähde vuodelta 1422 kuvailee monien sanoneen hänen kuolleen ja vielä osan uskovan hänen olevan elossa. Syntyneissä tarinoissa hänen sanotaan esimerkiksi vain odottavan oikeaa hetkeä nousta taas unestaan jossain alueen kukkuloilla. Ympäri Walesia tunnetaan paikkoja, jotka liitetään tavalla tai toisella Glyndŵrin tekemisiin. Esimerkiksi useita luolia tunnetaan Glyndŵrin piilopaikkoina. William Shakespeare kuvasi Glyndŵrin johtaman sodan alkuvaiheita näytelmässään "Henrik VI".


title: Owain Glyndŵr

text: Glyndŵrin tarina ja sota englantilaisia vastaan teki hänestä walesilaisen kansallisuusaatteen keskeisen hahmon 1900-luvun puolella. Nimi on nostettu esiin esimerkiksi politiikassa ja protestilauluissa. Meibion Glyndŵr oli ryhmä, joka esimerkiksi poltti englantilaisten omistamia loma-asuntoja Walesissa.


title: Shigesato Itoi

text: Shigesato Itoi (糸井 重里 Itoi Shigesato, s. 10. marraskuuta, 1948) on japanilainen tekstinsuunnittelija, esseisti, bloggari, sanoittaja, videopelisuunnittelija ja näyttelijä. Japanin ulkopuolella hänet tunnetaan parhaiten työstään pelisuunnittelijana ja Nintendon Mother-pelisarjan luojana.


title: Morgraigin linna

text: Morgraigin linnan () on raunioitunut linna, joka sijaitsee Caerphillyn vuorilla lähellä Cardiffa ja Senghenyddia. Se oli useiden vuosien ajan unohdukissa, kunnes se kesällä 1895 löydettiin uudestaan. Aluksi sitä luultiin maalaistalon jäänteiksi, mutta paksut seinät ja ulkoasu paljastivat sen muuksi.


title: Morgraigin linna

text: Löytö todettiin vuosien 1903–1904 aikana tehtyjen kaivausten jälkeen 1200-luvulta peräisin olevaksi linnaksi, jonka rakentaminen oli jäänyt kesken. Linnan rakentajasta ei ole varmuutta. Rakennuttajaksi on ehdotettu muun muassa walesilaista Senghenyddin lordia ja normannilaista Glamorganin lordia. Todennäköisimpänä rakennuttajana pidetään joko Gruffydd ap Rhysia (1256–1267) tai jaarli Richard de Clarea (1243–1262). Linna rakennettiin vuosien 1243–1267 välillä, ja sen omisti vuonna 1630 Sir Edward Lewis.


title: Morgraigin linna

text: Linna on viisikulmio, joka on halkaisijaltaan noin 38–42 metriä. Siinä on neljä pyöreää tornia, joista suurin on neliskulmainen. Sisäänkäynti on lännessä. Linnan rakenteet ovat ristiriitaisia, ja sen vuoksi on epävarmaa, kuka sen loppujen lopuksi on rakentanut. Linna on toistaalta walesilaistyylistä karkeaa työtä, mutta sitä ei kuitenkaan ympäröi ojia, jotka ovat tyypillisiä Walesissa. Yhdessä tornissa on kierreportaiden jälkiä, jotka eivät ole walesilaisille ollenkaan tyypillisiä. Lisäksi on löydetty veistettyjä kiviä, joita on käytetty ikkunoiden ja ovien pielissä. Veistetyt kivet ovat Suttonin kiviä, jota saatiin Vale of Glamorganissa olleelta louhokselta, joka louhittiin loppuun keskiajalla.


title: Ruth Brown

text: Ruth Brown (o. s. Weston, 12. tammikuuta 1928 Portsmouth, Virginia – 17. marraskuuta 2006 Las Vegas, Nevada) oli yhdysvaltalainen rhythm and blues -laulaja.


title: Ruth Brown

text: Brown sai nuorena vaikutteita jazz-laulajilta kuten Sarah Vaughanilta, Billie Holidaylta ja Dinah Washingtonilta. Hän karkasi kotoaan vuonna 1945 ja meni naimisiin trumpetisti Jimmy Brownin kanssa. Hän lauloi yökerhoissa eri yhtyeissä kunnes sai sopimuksen Atlantic Recordsilta 1948. Pian sen jälkeen Brown joutui auto-onnettomuuteen, josta toipumiseen kului yhdeksän kuukautta.


title: Ruth Brown

text: Brownin ensimmäinen hittisingle Atlanticille oli balladi ”So Long” (1949). Sitä seurasivat seuraavien viiden vuoden aikana R&B-hitit ”Teardrops in My Eyes”, ”I’ll Wait for You”, ”I know”, ”5-10-15 Hours”, ”(Mama) He Treats Your Daughter Mean”, ”Oh What a Dream” ja ”Mambo Baby”. Laulaja Frankie Laine antoi Brownille lempinimen ”Neiti Rytmi”. Brown sai suosiota myös rock and roll -laulajana kappaleilla ”Lucky Lips” ja ”This Little Girl’s Gone Rockin’”.


title: Ruth Brown

text: 24 hittisinglen jälkeen Brownin suosio alkoi hiipua vuonna 1960. Kasvatettuaan kaksi poikaansa ja tehtyään muita töitä Brown alkoi rakentaa uraansa uudelleen 1970-luvun puolivälissä. Hän levytti Fantasylle 1980- ja 1990-luvuilla. Laulamisen ohella hän näytteli televisiosarjoissa, elokuvissa ja musikaaleissa. Hän voitti Tony-palkinnon Broadway-roolistaan musikaalissa "Black and Blue" (1989).


title: Ruth Brown

text: Brown perusti voittoa tuottamattoman Rhythm & Blues Foundationin auttaakseen artisteja, jotka hänen laillaan joutuivat taistelemaan vanhojen levytystensä rojalteista.


title: Ruth Brown

text: Brown nimettiin Rock and Roll Hall of Fameen vuonna 1995, ja hän julkaisi samana vuonna omaelämäkertansa "Miss Rhythm".


title: Ruth Brown

text: Brown kuoli sairauskohtauksen seurauksena vuonna 2006.


title: USS Noble (APA-218)

text: USS Noble (runkonumero APA-218) oli Yhdysvaltain laivaston vuonna 1953 vesillelaskettu Haskell-luokan joukkojenkuljetusalus ().


title: USS Noble (APA-218)

text: Marine Commission tilasi VC2-S-AP5-aluksen Permanente Metal Corporationilta Richmondista Kaliforniasta, missä köli laskettiin 20. heinäkuuta 1944 MCV:n runkonumerolla 566. Alus viimeisteltiin Kaiser Shipyardilla Richmondissa, jossa se laskettiin vesille 18. lokakuuta kumminaan Maxine C. Jones. Laivasto lunasti aluksen 27. marraskuuta ottaen sen palvelukseen vielä samana päivänä ensimmäisenä päällikkönään Solomon S. Isquith.


title: USS Noble (APA-218)

text: Tammikuussa 1945 alus lähti Okinawan maihinnousuun. Sotatoimien päättyessä alus avusti sotavankien kuljetuksissa Koreasta Filippiineille. Alus osallistui myös operaatio Magic Carpetiin kuljettaen kotitutettavia Tyyneltä mereltä Yhdysvaltoihin.


title: USS Noble (APA-218)

text: Alus kuului vuosina 1946-1949 Atlantin laivastoon kotisatamanaan Norfolkin laivastotukikohta Virginiassa. Alus palasi San Diegoon 13. syyskuuta 1949, josta se siirtyi Mare Islandin laivastontelakalle huollettavaksi Korean sodan alkaessa kesäkuussa 1950. Elokuussa alus lähti Koreaan osallistuakseen syyskuussa Inchonin maihinnousuun, minkä jälkeen alus kuljetti Yhdysvaltain ja sen liittolaisten joukkoja Koreaan ja Koreasta. Heinäkuussa 1953 alus osallistui operaatio Big Switchiin kuljettaen sotavankeja Koje Dosta Inchoniin aseleposopimuksen mukaisesti.


title: USS Noble (APA-218)

text: Vapauduttuaan sotatoimista alus oli koulutustehtävissä Tyynenmeren sekä itä- että länsi osissa. Vuonna 1955 alus evakuoi kiinalaisia Tachenista Formosalle.


title: USS Noble (APA-218)

text: Kuuban kriisin alkaessa 27. lokakuuta 1962 alukselle siirrettiin 1 400 merijalkaväen sotilasta varusteineen, minkä jälkeen se lähti Karibialle yhdessä Tyynenmeren laivaston maihinnousuosaston kanssa. Alus palasi San Diegoon joulukuussa ja oli purjehduksella Tyynenmeren länsiosissa maaliskuussa 1963 yhdessä 7. laivaston maihinnousuosien kanssa.


title: USS Noble (APA-218)

text: Alus palasi San Diegoon joulukuussa 1963, missä se oli valmius- ja koulutustehtävissä. Alus poistettiin palveluksesta 1. heinäkuuta 1964, minkä jälkeen se siirrettiin Mare Islandin laivastontelakalle valmisteltavaksi siirtoon Espanjalle osana MAP-ohjelmaa.


title: USS Noble (APA-218)

text: Alus luovutettiin Espanjalle 19. joulukuuta San Franciscossa. Espanjan laivasto otti aluksen palvelukseen nimellä "Aragón" (TA11). Alus poistettiin alusrekisteristä 1. tammikuuta 1982 ja se myytiin romutettavaksi 1987.


title: Llandudno Junctionin rautatieasema

text: Llandudno Junctionin rautatieasema () on rautatieasema Llandudno Junctionin kaupungissa Conwyn county borough’n alueella, Walesissa. Se sijaitsee North Wales Coast Linen varrella, ja sieltä lähtevät linjan Llandudnoon menevän haaran junat. Lisäksi se on Conwy Valley Linen toinen pääteasema.


title: Llandudno Junctionin rautatieasema

text: Alkuperäinen Llandudno Junctionin asema avattiin North Wales Coast Linen varrelle 1. lokakuuta 1848. Se oli aluksi mukana vain linjan Llandudnoon menevän haaran aikataulussa, mutta 30. lokakuuta alkaen myös pääradan junat pysähtyivät siellä. Vuonna 1863 asemalle alkoivat kulkea myös Conway Valley Linen junat, jotka käyttivät aluksi omaa laituriaan aseman eteläpuolella. Asemaa piti kuitenkin pian laajentaa, jotta kasvaneet liikennemäärät mahtuivat sinne paremmin. Alkuperäinen asema suljettiin ja nykyinen asema avattiin sen tilalle hieman idemmäs 1. lokakuuta 1897. Vanha asema purettiin.


title: Llandudno Junctionin rautatieasema

text: Llandudno Junctionin asemaa käytti 330 938 matkustajaa kaudella 2015–2016.


title: Ville Lehmuskoski

text: Ville-Pekka Lehmuskoski (s. 24. elokuuta 1973 Helsinki) on suomalainen diplomi-insinööri ja liikennealan vaikuttaja. Hän toimi Helsingin kaupungin liikennelaitoksen (HKL) suunnittelujohtajana vuosina 2006-2009, Helsingin seudun liikenteen (HSL) joukkoliikennesuunnitteluosaston johtajana 2010-2012 ja Helsingin liikennesuunnittelupäällikkönä vuosina 2012-2014. Lokakuusta 2014 alkaen Lehmuskoski on toiminut HKL:n toimitusjohtajana. Ennen vuotta 2006 Lehmuskoski toimi kymmenen vuoden ajan liikennealan konsulttitoimisto WSP:ssä (ent. LT-Konsultit), pääosan ajasta osastopäällikkönä. Vuosina 2002-2003 hän oli työkomennuksella Cambridgessa Iso-Britanniassa painopisteinä kansainvälisten liiketoimintojen kehittäminen, liikenteen älykkään teknologian ratkaisut sekä liikenne- ja maankäyttömallit.


title: Ville Lehmuskoski

text: Lehmuskoski on valmistunut vuonna 1998 diplomi-insinööriksi Teknillisestä korkeakoulusta Espoosta pääaineenaan liikennetekniikka ja sivuaineinaan tietekniikka, yhdyskuntien ympäristönsuojelu sekä vesihuoltotekniikka. Lehmuskoski on täydentänyt osaamistaan AaltoEE:n executive MBA-kurssilla, josta valmistui 27. marraskuuta 2015.


title: Ville Lehmuskoski

text: Lehmuskoski harrastaa monipuolisesti liikuntaa ja urheilua. Hänellä on curlingista kahdeksan SM-tason mitalia.


Luettelo Pielaveden julkisista taideteoksista ja muistomerkeistä sisältää Pielaveden kunnassa olevat pysyvät patsaat, muistomerkit ja muistolaatat.


Luettelo Sonkajärven julkisista taideteoksista ja muistomerkeistä sisältää Sonkajärven kunnassa olevat pysyvät patsaat, muistomerkit ja muistolaatat.


title: Bill Withers

text: William Harrison ”Bill” Withers Jr. (s. 4. heinäkuuta 1938 Slab Fork, Länsi-Virginia) on yhdysvaltalainen laulaja-lauluntekijä. Hän on tunnettu 1970-luvun alun menestyskappaleistaan kuten ”Lean on Me” ja ”Ain’t No Sunshine”.